text:
اشک عشق
افتخاریم بودی تُرکم ، دیلیم آذر دیلیدی دیوسوز هرنه دیون ، تُرکه بو دیل سئوگیلیدی دَده قورقوددی دَدَم ، سازی باسوب سینه سینه سازینون پرده لَری ، خلقه ، ایپَک تک تِلیدی قهرمان بابکیمیز واردی آدی ذروَه ده دی او اَدَب گُلشَنینون ایچره سولونماز گُلیدی دَرد دانیشدیردی گنه ((جعفری))نی نیلَه مَه لی شعر: جعفری زاویه
دیَه بیلَّم که اوزی تک لیگینه ، مین ائلیدی
سارا عصمتلی گلین لَر بِجَریب آذر ائلی
عِصمَتین حِفظ اِئلماقلیقدا ، پَناهی سِئلیدی
خان چوبانلار واریمیزدی ، نبی لر ، دُمْرُل لَر
هَر بیری تُرک ائلینون زحمتینون حاصلیدی
شهریار ترکیدی، سعی ایلَمه سن فارس ائده سن
تُرک دانماز دیلینی ، بَلکه اونا فَخر ائلیَر
دیلینی دانسا بیری ، سَن دیری سانما ، اُلیدی
قوچ کور اوغلی، دَلی ایوازی تانور تُرک اوشاقی
گر چه مسکن اولارا ، داغ آرا چَنلی بئلیدی
ساتقین اولما ، دیلووی ساتما آماندور یلیگ اول
فارسی اورگَتمَک اوشاقه بو دیلین قاتلیدی
فارسینی اورگَشَجَکدور اوشاقون جامِعَه دَن
گوزَل ایرانیمیزین ، فارسی که رَسمی دیلیدی
اِئوده باری اوشاقونلان ، گوزَلیم تُرکجَه قونوش
دئمَه سین بیرگون او،تُرکی دیلی،چوخ مُشگلیدی
بونی یاخشی بیلورَم ، سَن دیَه جَکسَن دَلیدی
افتخاریم بودی تُرکم ، دیلیم آذر دیلیدی
دیوسوز هرنه دیون ، تُرکه بو دیل سئوگیلیدی
دَده قورقوددی دَدَم ، سازی باسوب سینه سینه
سازینون پرده لَری ، خلقه ، ایپَک تک تِلیدی
قهرمان بابکیمیز واردی آدی ذروَه ده دی
او اَدَب گُلشَنینون ایچره سولونماز گُلیدی
دَرد دانیشدیردی گنه ((جعفری))نی نیلَه مَه لی
شعر: جعفری زاویه


c: text/html

text:
قویون بیر بالا، باش هوروکلی قیز، اولوم
جوان اولن گوزل آناما آغلی ییم
قویون بیر بالا، دوزلی اوغلان، اولوم
غیرتلی، همت لی، آتاما آغلی ییم
قویون بیر وفالی قارداش، اولوم
توپراخدا یاتان گوزل باجیما آغلی ییم
قویون بیر سینیخ قانات، باجی اولوم
ایستکلی، غیرتلی قارداشا آغلی ییم
قویون بیر داغلارقازان، فرهاد اولوم
شیرین دیل لی، اوجا بویلی، یارا آغلی ییم
قویون، بیر قاشی سورمه لی، گلین اولوم
توپراخدا، حجله باغلیان فرهادا آغلی ییم
قویون بیر ئورگی یانمیش، آنا اولوم
سوت دن دویمامیش، اولن بالاما آغلی ییم
قویون بیر بیگ آرزی سیندا، آتا اولوم
قیرخی چیخمامیش اوغلوما، آغلی ییم
قویون آغلی ییم
قویون بیر، تاریخ لر یازان ایرانلی اولوم
آذربایجا نا، گلن درده آغلی ییم
قویون بیر درد تانیان اینسان اولوم
اهرده، هریس ده، ورزقاندا اینسانا آغلی ییم
قویون آغلی ییم
قویون بیر بالا، باش هوروکلی قیز، اولوم

robotstxt: allowed

filter: keep


text:
احمدآباد
Vikipediya, açıq ensiklopediya
Mündəricat
شهرلر[redaktə]
- احمدآباد - هیندیستان:هیندیستانین قوجارات ایالتینین مرکزی دیر.
- احمدآباد (هونزا):پاکیستانین قیلقیت-بالتیستان موختار اراضی سینین هونزا-ناقار بولگه سینین شهرلریندن دیر.
- احمدآباد (یزد):یزد ایالتینین شهرلریندن دیر.
محلله لر[redaktə]
- احمدآباد (مشهد):مشهدین محلله لریندن دیر.
- احمدآباد (آبادان):آبادانین محلله لریندن دیر.
- احمدآباد پشم شیشه:شیرازین محلله لریندن دیر.
- احمدآباد موستوفی:ایسلامشهرین محلله لریندن دیر.
- احمدآباد (ایصفاهان):ایصفاهانین محلله لریندن دیر.
- احمدآباد (تبریز):تبریزین محلله لریندن دیر.
- احمدآباد (بوجنورد):بوجنوردون محلله لریندن دیر.
بولمه لر[redaktə]
- احمدآباد بولمه سی(مشهد):مشهد بولگه سینین بولمه لریندن دیر.
قصبه لر[redaktə]
- احمدآباد قصبهسی (تیکان تپه):تیکان تپه بولگه سینین قصبه لریندن دیر.
کندلر[redaktə]
- (احمدآباد(جولفا: جولفا بولگه سینین کندلریندن دیر.
- احمد آباد (بوکان):بوکان بولگه سینین کندلریندن دیر.
- احمد آباد (تویسیرکان):تویسیرکان بولگه سینین کندلریندن دیر.
- احمد آباد (خوی):خوی بولگه سینین کندلریندن دیر.
- احمدآباد (زنگان):زنگان بولگه سینین کندلریندن دیر.
- احمدآباد (مراغه):ماراغا بولگه سینین کندلریندن دیر.
- احمدآباد خانلیق:میانا بولگه سینین کندلریندن دیر.
- احمدآباد گروس:میانا بولگه سینین کندلریندن دیر.
- احمدآباد (توووز):آزربایجان رئسپوبلیکاسینین توووز رایونونون کندلریندن دیر.
- احمدآباد شهرک:هریس بولگه سینین کندلریندن دیر.
- احمدآباد لیقلی:هریس بولگه سینین کندلریندن دیر.
- یوخاری احمدآباد (ساراب):ساراب بولگه سینین کندلریندن دیر.
- آشاغا احمدآباد (ساراب):ساراب بولگه سینین کندلریندن دیر.
- یوخاری احمد آباد (تیکان تپه):تیکان تپه بولگه سینین کندلریندن دیر.
- احمدآباد (اوجان):اوجان بولگه سینین کندلریندن دیر.
- (احمدآباد (خودافرین:خودآفرین بولگه سینین کندلریندن دیر.
- احمدآباد تازاکند:کلئیبر بولگه سینین کندلریندن دیر.
- احمدآباد (ملیک کندی):ملیک کندی بولگه سینین کندلریندن دیر.
- احمدآباد (سراسکند):سراسکند بولگه سینین کندلریندن دیر.
- احمدآباد (ساوه):ساوه بولگه سینین کندلریندن دیر.
- احمدآباد (کیرمان):کیرمان بولگه سینین کندلریندن دیر.
- احمدآباد (توربت جام):توربت جام بولگه سینین کندلریندن دیر.
- احمدآباد (نظرآباد):نظرآباد بولگه سینین کندلریندن دیر.
- احمدآباد (چترود):کیرمان بولگه سینین چترو بولمه سینین کندلریندن دیر.
- احمدآباد (آزادشهر):آزادشهر بولگه سینین کندلریندن دیر.
- احمدآباد (طبس):طبس بولگه سینین کندلریندن دیر.
- احمدآباد (تنقئستان):تنقئستان بولگه سینین کندلریندن دیر.
- احمدآباد دینوه ر:صحنه بولگه سینین کندلریندن دیر.
- احمدآباد (جم):جم بولگه سینین کندلریندن دیر.
- احمدآباد (دئهلوران):دئهلوران بولگه سینین کندلریندن دیر.
- احمد آبادداریاب (نهاوند):نهاوند بولگه سینین کندلریندن دیر.
- احمد آبادداش کسن (سایین قالا):سایین قالا بولگه سینین کندلریندن دیر.
- احمدآباد (سایین قالا):سایین قالا بولگه سینین کندلریندن دیر.
- احمد آبادتپه (همدان):همدان بولگه سینین کندلریندن دیر.
- احمد آبادقاشقاگوز (قوشاچای):قوشاچای بولگه سینین کندلریندن دیر.
- احمدآباد (نئیشابور):نئیشابور بولگه سینین کندلریندن دیر.
- احمدآباد (سبزئوار):سبزئوار بولگه سینین کندلریندن دیر.
- احمدآباد ملئک:سبزئوار بولگه سینین کندلریندن دیر.
- احمدآباد خزایی:توربت حئیدرییه بولگه سینین کندلریندن دیر.
- احمدآباد که لاته:طبس بولگه سینین کندلریندن دیر.
- احمدآباد (خاف):خاف بولگه سینین کندلریندن دیر.
- احمدآباد (ساری):ساری بولگه سینین کندلریندن دیر.
- احمدآباد (جیناح):به سته ک بولگه سینین کندلریندن دیر.
- احمدآباد (قوم):قوم بولگه سینین کندلریندن دیر.


text:
چیلله قارپیزی
محمدرضا شوکتی الوارعلیا
قیش گلدی پاییز گئتدی، هر یان اولاجاق قار، بوز
یولدان یئتیشیب چیلله، آی قارپیز آلان، قارپیز
هر ایلده فقط بیر گون مهمان اولار ائولرده
مهمان اولاراق جانا، توفان سالار ائولرده
کیشمیشله نوخود، شیرنی سهمان اولار ائولرده
آی گول بالا، آی اوغلان، آی نازلی مامان، آی قیز
گل- گل کی، اوجوزلاتدیم آی قارپیز آلان، قارپیز
گل- گل کی قورتاردیم ها، بیچاره قالان یوخسول
ای ایش سیز اولوب داییم، آواره قالان یوخسول
ای اهل عیالین درده، آزاره سالان یوخسول
دونیا بویو تکسن تک، یالقیز سان اوغول، یالقیز
گل- گل کی، قورتاردیم ها ! آی قارپیز آلان، قارپیز
گل حؤکم ائله ای یاغی، چات مطلبه، دوم- دوز دور
حق سؤیله سه بیر کیمسه، حیرصلن بالا، آغزین جیر
بیر خنجریلن جانا! وورشاققالا، اؤلدور، قیر
رشوت یئ اگر وئرسه اوستونده ن آل- ایچ یارپیز
گل- گل کی، قورتاردیم ها آی قارپیز آلان، قارپیز
چوخ قیرمیزی دیللروار، گؤی باشه بلادیرلار
کاش کال اولاسان داییم، کاللیقدا مزیّت وار
چوخ عؤمر ائده ر اول کس کی قانمازدی و لاکین کار
جانیم سیزه قورباندیر گل چیلله یئتیش نوروز
گل- گل کی اوجوزلاتدیم آی قارپیز آلان، قارپیز
دوزدورکی شیریندیر بو، اما اوره یی قاندیر
یارسان، گؤره سن حسرت؛ اول سینه ده پنهان دیر
بیر یوخ، ایکی یوخ یولداش، مین آرزییا زنداندیر
سین سین قفس ای بولبول، گئتسین گؤزوموزده ن دوز
گل- گل کی اوجوزلاتدیم آی قارپیز آلان، قارپیز
قارپیز دئمه یاستیق دئ ، بیر موفته یئین بنده
از بس کی یئییر رشوت شرمنده دی، شرمنده
بیت المالی غارتلیر ای « شوکتی» گل سنده
یوخ- یوخ کی، گؤره ن اولماز گون باتدی، چیخیر اولدوز
گل- گل کی، اوجوزلاتدیم آی قارپیز آلان، قارپیز
1380
برچسبها: چله, چیلله قارپیزی, هندوانه شب چله, شعر طنز درمورد یلدا
چیلله گلیب یوردوما
شادلیغین آخشام ائیلر
یاشاسین تورک ائللری
قیشدادا بایرام ائیلر
برچسبها: چله, چیلله قارپیزی, هندوانه شب چله, شعر طنز درمورد یلدا
alvarlireza.blogfa.com
ایکینجی وبلاگیما دا باخین لطفا
محمدرضاشوکتی نین طنز شعرلری
اوچونجو وبلاگیم............
اشعار،مقالات و نوشته های فارسی
محمدرضاشوکتی
alvarlireza.mihanblog.com
ŞOVKETI-Mehemmed Rizadan YAZILAR
shovketinin kochurme ishleri-....1390
İÇİNDEKİLER
01-Eruz-Qafiye-Bend-AğaMusa Axundov.
02-Hindustan Seferi-Celal Ber Qushad.pdf
03-Muqamların Oğrenilmesi Tarixi-Ramiz Sohrabov.pdf
04-Fizulinin Musiqi Dünyasi(Veli Memmedov)
05-Çap Olmuş Deöishik Köçürmeler
İÇİNDEKİLER
06-Gecil-shovketi.pdf
07-Kim kimedi-shovketi.pdf
08-Posox Be Tilfunha-Shovketi.Pdf
09-Hanibe Yalachi-Shovketi-Shovketi.Pdf
010-Danishdirmalar-Shovketi.Pdf
011-Hava Bu Hava-Shovketi.Pdf
012-Ne Bilim Atam-Ishlere Matam-Shovketi.Pdf
0184-Güle Güle(Şovketi-Memed Riza)(Tebriz-1382)(Ebced)
048-Satirik Qoşular (Şovketi-Mehemmed Riza)(El Yazma-1-)(Ebced)
buxcalari endirmək üçün tıkla
جان آراسیندا
محمدرضا شوکتی الوار
لاب دونمادادیر قیشدا کاسیب جان آراسیندا
تیر-تیرتیتیریر،تور کیمی یورقان آراسیندا
هئی یالواریر اؤزتانریسینا یایی گتیرسین،
قیزسین جانی خرداد ایله آبان آراسیندا
چوخ ال له شیر آمالینا چاتسین چاتا بیلمیر
دونموش قیچی گلمیر بئله بحران آراسیندا
چیخمیریایا تاهای سالاداغلاردا«نفس کش»
چون قیشدا قالیر قارایله بوران آراسیندا
ایستیر دؤشه سین سینه سینه حاققینی آلسین
بیرده ن شیشیر اما دیلی دندان آراسیندا
بیت المالا قداره چکن چوخدورآ دوسلار
باخ فرقه سن اینسان ایله اینسان آراسیندا
اونبئش یول اؤلورموفته کفنده ن اؤتورافسوس
ساخلیر پولو آمما اتیلن قان آراسیندا
ای عدل ایلن اینصافی یادیندان چیخادان کس
گل فاصیله سال عقل ایله شیطان آراسیندا
بوش وعده لری حب کیمی قویدوم دیلیم آلتدا
سوردوم شیره سین آه ایله افغان آراسیندا
حقه دیله ایمانیله وجدانه با خین سیز!
بیرچؤپدو فیریلدیر یئکه طوفان آراسیندا
ملت اؤلور ای تانری یئتیش داده آماندیر
آز فاصیله سال دردایله درمان آراسیندا
چوخ آزتاپیلارشهرده رشوت یئمه ین کس
دلال دولانار قندایله قندان آراسیندا
بیر تصدیقی ایتمیش شوفئره بنزیری حالیم
هئی رشوه وئریر سائیله میدان آراسیندا
سن قارقایا باخ هر نه پاریلدیر اونو خوشلور
بیلمیر ندی اما بئله عنوان آراسیندا
بهلول ایله رؤیاده قوناقلیقدا ایدیم من
یئنگیم یه دئییب سفره مستان آراسیندا
گؤزلرده دیرعقل ای عمی جان سؤیله دی بهلول
یازسن بونو قالسین هله دیوان آراسیندا
ای«شوکتی» شعرین ماشینین هر یئره سوردون
سرسم دئمیسن چرخ ایله فرمان آراسیندا
برچسبها: زمستان شب سرد قیش یوخسول
«خان چوبان» موسیقی گروپونون یئنی بیرایشی
یازاری : محمدرضا شوکتی الوار
ایلاهی بیر سسدیر دوشورجاهانا
مقدس اللرده چالینسا سازیم
سانکی مؤعجوزه دیر، سانکی سئحیردیر
بالاتک بوینوما ساریلسا سازیم
فاطمه عبدی (کؤنول)
بو گونکو دونیامیزین بحرانلارینین کؤکونو فرهنگی استبداد وهجمه لرده آختارمالی ییق . بیر اجتماعین قورولوش و مؤحکم بیناسی اؤزگه لرین چوروموش و ارزیش سیز کؤلتورونون هجمه سی ایله اوچوب آرادان گئدر.
استثمارچیلار بو ایشی بیر اصل ساناراق اؤنجه بیر اؤلکه نین موسیقی سینه ال آپاریب، اونو آراشدیریب و اونو اؤزلری سئودییی کیمی ده ییشیب، اونون معنوی لییینی آرادان گؤتوروب جوربه جور اویدوروجو بویالارو آدلارلا ائله او اؤلکه نین جاوانلارینا تقدیم ائده رلر.بیرآیری معنادا دئسک اؤز فرهنگیمیزی یئنی بوخچالارلااؤزوموزه ساتارلارکی تأسسوفله بیزده به به ، چه چه له آلیب اونلاردان آرتیق لذت آپارریق .
موسیقی دونیاسی چوخ گئنیش بیردونیا اولاراق هرطرفدن هجوملارا معروض قالمیشدیر، کی بیریده استعمارچیلارطرفی دیرکی زامان ده ییشدیکجه ،اینسانلارتمدونه ،علمه و تکنولوژییا ال تاپدیقجا بئله استعمار واستثماریندا میدانی گئنیش لنیب و مشتری سی چوخالیر.
آشیق علی خداداد مددلو بئله استعمارو استثمارچیلارلا مبارزه آپاران بیرآشیقدیر. فرهنگی هجمه نین قارشیندا دوران و اؤزکولتور،منلیک،علم،مدنیت و وارلیغینی سئویب و اوندان حیمایه ائدن بیرکیمسه دیر.
حؤرمتلی اوخوجولاریمیز! ملی وارلیغیمیزین قوروقچوسو آشیق علی خداداد مددلوایله آز چوخ تانیش لیغینیزواردیر. سازلی سؤزلوبیرآشیقدیر،25 ایلدن آرتیق ساز-سؤزدونیاسینا قدم قویان آشیق علی1348 – اینجی گونش ایلینده دونیایا گلیبدیر. موغانین مددلو ائلیندن اولان ،محمود اوغلو علی خداداد مددلو، آشیق رسول قربانی دان الهام آلیب، آشیق صداقت گنجه ای دن ساز اؤیره نیب و بیرینجی دفعه اولاراق «قوپوزون ایلکین مکتبی» آدلی سازهاوالارینا بیرنوت کیتابی دا یازیبدیر.
ملی وارلیغیمیزین قوروقچولاری ،آشیقلارتورک ائللری آراسیندا آغ ساققال قوجا کیمی حؤرمته مالیک اولموشدورلار.آشیق، شنلیک گتیریب، شادلیق تؤره دیب،سؤز دئییب سازچالیر.آشیقین سازیله سؤزونده، آرزی، اومود، یاشاییش، دونیا باخیشی، موباریزه ودینی مسئله لربدیعی شکیلده گؤزه چارپیر. محفیللر، مجلیسلرو ائللرتانیشی آشیق علی خداداد مددلوبوسیرا آشیقلارداندیرکی ائله بو صحیفه ده اونون مصاحیبه لرینی حؤرمتلی اوخوجولاریمیز دؤنه- دؤنه اوخویوبلار.
اؤتن گونلرده خبریمیزاولدوکی بو اوستاد آشیقین ،کئچن ایللرکی کیمی یئنه ده کنسئرتی واردیر.اونونلا تئلئفونلاشیب یئنی ایشلری حاققیندا قیسساجا معلومات آلدیق کی بئله ایضاح وئردیلر:
- بوکنسئرت تبریزین مجتمع فرهنگی سالونوندا تیرآیینین 15و14 – اونده صحنه یه چیخاجاقدیر. کُرگروهوعضولری:
مقصود نوری، بهزاد شرعی ، رضا بنی محمد، بابک سلطانی، راضیه جواد زاده، ماریا یزدانی، صونا بهاری و نازیلا باباپوردان عیبارتدیرلر.
چالقی چیلار: علیرضا عبادیان، داود عبادیان، حسن سادات، علی چاوشی و رسام خداداد مددلو دان عیبارتدیرلر،بو گروهدا اوخویورلار: چنگیزارشد و محمد قاسمی. بو گروهون تنظیم چی و باشچی سی، آشیق علی خداداد مددلو دور.
کؤمور کیمی
محمدرضاشوکتی الوار
گؤیلرده کی اولدوزلارین سایی یوخ
بیزیم ائوده بیر چیراغدا یانماییر
کؤنوللر قارالیر ،کول اولور قالیر
آیدینلیق بورادا هئچ دایانماییر
گون چیخیر آغادیر بیرینین اوزون
بیریسین قارادیر لاپ کؤمور کیمی
دیلیمیز قیسسادیر گیلئیلیک اوچون
قیسسادیر الیمیز لاپ عؤمور کیمی
یاغیشدان کیمسه وار برکت تاپیر
کیمسه سی ده دعا ائدیر یاغماسین
اوچوردور باشیما ائویمی یارب
ملاکه لر بولودلاری ساغماسین
قیشین چیلله سینین لاپ سویوغوندا
کیمی میوه لرین لاپ باشین یئییر
کیمسه ده وار سویوق شاختا بیر ائوده
بیرنینین زیلیغین گؤز یاشین یئییر
آیاق یالین گؤردوم بیر اوشاق دونن
کؤچه میزده، آیاغیندان قان گئدیر
دؤولتلیمیز ماشین ماشین باشماغی
افغانلییا پولسوز، پله سیز وئریر
کیمسه اوشاغینا معللیم دوتور
مدرسه نین درسین او هئچ به ینمیر
کیمسه نیده مدرسه دن قووورلار
آتان نه چون مین تومنی وئره نمیر؟
عدالتی معنا ائدین آ دوسلار!
یوخسوللاری بوجور حالا کیم سالیب
محتکر ظالیمین الیندن بوگون
بیلن یوخدور کیم قورتولوب کیم قالیب
الیمیزدن آلیبدیلار چؤره یی
کوتله یاشامینا ایش تاپا بیلمیر
ایل سره سر محرمدیر محرم!
آغلاییر آغلاییر هئچ اوزو گولمور
اینسانلیغی معنا ائده ن کیمسه لر
الیزده ن گلرکن دوت الیمیزده ن
بیزده بورالیییق بیزده اینسانیق
ائلیمیز بیزده ندیر بیز ائلیمیزده ن
1383/8/15
برچسبها: شعر ترکی, کؤمور, مثل ذغال
داش داش اوسته قالمازدی
دئییرلرکی، خوجا نصرالدین آنادان اولدوغو کند چوخ گؤزل ایمیش. چوخ گؤزل هاواسی،
جوربهجورسولاری، قشنگ باغلاری، باغچالاری وار ایمیش.
ایستی یای گونلری نین بیرینده خوجا ائشیدیر کی، شهرین حاکیمی واخت کئچیرمک اوچون
هامان کنده گزمه یه گئدیب. قالیر کندین قئیدینه کی، گؤرهسن حاکیمین بو واخت کئچیرمه یی
کنده نَیه باشا گلهجک؟
بیر هفته کئچیر. خوجا ائشیدیر کی، حاکیم قاییدیب گلیب. دوروب حاکیمین یانینا گئدیر.
باخیرکی، حاکیمین کئیفی چوخ سازدی. سلام-کلامدان سونرا خوجا حاکیمدن سوروشور:
- یاخشی، حاکیم آغا نئجه کئچدی؟ راضی قالدینمی؟
حاکیم دئییر:
- بیلیرسن نئجه یاخشی کئچدی... هئچ بیلمه دیم کی، بیر هفته نئجه گلدی، نئجه کئچدی؟
- بیرده باخدیم کی، قورتاریب. باخ، بیرینجی گون کندده بؤیوک بیر یانغین اولدو،
کندین تامام یاریسی یاندی. جاماعت ائله قیشقیریب قاچیردی کی، آدامین گولمکدن قارنی
جیریلیردی حتی بیر نئچه آدام دا یاندی.ایکینجی گون بیر قودورموش ایت اون-اون بئش
نفرهجن آدام قاپدی. اؤزون فیکیرلش گؤر نه قیامت اولار دا... لذّت وئردی.
صاباحیسی بیر سئل گلدی، بیر سئل گلدی، داها نه دئییم... تزه بیچیلمیش بوغدالار سویون
ایچینده اوزوردو، اونلارین دالینجا آداملار اؤزلری ده اوزوردولر. چوخلو آدام دا آپاردی.
دؤردونجو گون بیر کندلی دلی اولدو، بئش-آلتی آدام اؤلدوردو. بئشینجی گون بیر دام اوچدو،
بوتون کولفت قالدی آلتیندا. اؤلن، قولو سینان، باشی ازیلن. آلتینجی گون بیر آرواد اؤزونو
بوغوب اؤلدوردو... آخیر کی، دئمه یینن باشا گلن دئییل. باشقا جورکئیف چکدیک. من
عؤمرومده بئله کئیف گؤرمه میشدیم.
خوجا حاکیمین سؤزلرینه قولاق آسیب دئییر:
- یاخشی کی، بیر هفته یه گلیبسن. بیر آز دا قالسایدین کندده داش- داش اوستده قالمازدی.
خوجا نصرالدینین بوستانیندا
بیر آخشام اوستو خوجا اؤز بوستانیندا قووون دریرمیش. اۆچ نفر گلیب سلام وئریر.
خوجا سلامی آلدیقدان سونرا تئز بیر قووون کسیرکی:
- بویورون، قووون یئیین!
قوناقلار یئییب دویاندان سونرا دورورلارکی، گئتسینلر، خوجا دئییر:
- قووونلاردان سئچین، گؤتورون، اوشاقلارا دا آپارین!
ائله خوجا بونو دئجک قوناقلاردان ایکیسی هرهسی ایکی قووون، اوچونجوسو ده اللشه –
اللشه اوچ قووون گؤتورور. خوجا تئز اۆچ قووون گؤتورن قوناغا تعظیم ائدیب دئییر:
- پادشاه ساغ اولسون! اؤز وزیر-وکیلینله منیم بوستانیما خوش گلمیسن!
قوناق حئیرتله سوروشور:
- سن نه دن بیلدین کی، من پادشاهام، بونلار دا وزیر-وکیل؟
خوجا دئییر: موفته خورلوغونوزون درجه سیندن بیلدیم.
هامینیزین دردینی چکیرم
شهرین حاکیمی خوجا نصرالدینه اؤزونون ان قورخولو دوشمنی کیمی باخارمیش.بوتون
فیکری ذکری بو ایمیش کی، بیر فورصت تاپیب خوجا یا پیسلیک ائلهسین.اما هرنه حیله
قورارمیشسا،خوجا ایشین ایچیندن ائله مهارتله چیخارمیش کی،حاکیم اؤزو آخماق وضعیتده
قالارمیش. گونلرین بیرینده خوجانین ائششه یی اؤلور.حادثه خوجایا او قدر تأثیرائلهییرکی،
کیشی عمللی-باشلی یاسا باتیر.نه دینیر، نه دانیشیر،ائله درد چکیر.شهرین حاکیمی مسئله دن
خبردار اولور. هئچ اولمازسا خوجا یا ساتاشماق اوچون یاخشیجا فورصت دوشدویونه سئوینیر.
آدام گؤندریب خوجانی حضورونا چاغیرتدیریر.سلامدان سونرا یالاندان قاش-قاباغینی
ساللاییب دئییر:
- بو نه بدباختلیقدیرسنه اوز وئریب، آی خوجا!؟ دئییرلرجانیندان آرتیق ایسته دیگین، اؤزونه
لاییق بیر ائششه یین وارایمیش، اؤلوب... بس بیزیم کیمی دوستلارا نییه خبر وئرمه میسن؟
خوجا باشا دوشورکی،حاکیم اونو تحقیرائله مک مقصدیله چاغیریب. اؤزونو پوزمادان دئییر:
- سیز حاقلیسینیز، حاکیم آغا! من دوغرودان دا او ائششه یی چوخ ایسته ییردیم.
او، منه هم ائششک ایدی، هم آت، هم ده سیزدن یاخشی اولماسین، گؤزل بیر دوست ایدی.
یازیق ائله بیردن-بیره آزارلادی، عؤمرونو باغیشلادی سیزه.
حاکیم باخیر کی، خوجا یئنه ده اونو اوسته له دی. یانینا چاغیرماغینا دا پئشمان اولور. بیرتهر
باشدان ائلهمک اوچون دئییر:
-چوخ فیکیرائتمه! دونیانین وفاسی بودور.هامیمیزاو یولون یولچوسویوق...نه ائتمک اولارکی؟
خوجا دئییر:
-اشی، سیز ساغ اولون! الله اونون عؤمروندن کسسین، جالاسین سیزین کیمی دوستلارین
عؤمرونه.او نئجه دئیرلر،تورپاغی سانی یاشایاسان. آنجاق من ده ائله تک بیرجه ائششه یین
دردینی چکمیرم کی؟.. بیلیرم کی، سیزهامینیز او یولون یولچولاری سینیز،اودور کی، ائله
هامینیزین دردینی بیردن چکیرم.
ساققال ایختییاری
دئییرلر کی، هرهنین بیر عادتی اولار. خوجانصرالدینین ده عادتی بو ایمیش کی، چوخ
تئز- تئز ساققالینی تومارلارمیش. تیمورلنگ اینجیتمک مقصدی ایله بیرگون اونا دئییر:
- ساققال تومارلاماغی سنه قاداغان ائله ییرم. بیر ده تومارلاسان ساققالینی قیرخدیراجاغام،
الینی ده کسدیرهجه یم.
خوجا تیمورا یاخشی بلد ایمیش. بیلیرمیش کی، چوخ دا اونون ایپینین اوستونه اودون ییغماق
اولماز. اودورکی، یازیق ساققالینی تومارلاماغی ترگیدیر.
بو احوالاتدان بیر مدت کئچیر. گونلرین بیرینده تئیمور خوجا دان سوروشور:
- خوجا، من نه ائله ییم کی، اهالی منیم عدالتیمه اینانسین؟
خوجا دئییر:
- هرشئیدن قاباق، قیبله ی-عالم، هر کیشی نین ساققالی نین ایختییارینی اؤزونه قایتار!
یالان اولاجاق
خوجا نصرالدین بیر گون یولدا ائششه یینی ایتیریر، نه قدر آختاریرسا، تاپا بیلمیر.
آخیردا ال چکیب پییادا ائوه قاییدیر. بیر آز گلندن سونرا قونشوسو چیخیر قاباغینا.
خوجا قونشوسونو گؤرجک سوروشور: قونشو، کندده تزه نه وار، نه یوخ؟
قونشو دئییر: ائله تزه بیر شئی یوخدور. نئجه؟
خوجا سوروشور: بس کندده دانیشمیردیلار کی، خوجا نین ائششه یی ایتیب؟
قونشو دئییر: یوخ، ائشیتمه میشم.
خوجا تئز شوکور ائلهییر کی: آللاها شوکور. دئیه سن ائششه یین ایتمه یی یالان اولاجاق.
اگر دوغرودان ایتسئیدی، جاماعت دانیشاردی.
برچسبها: گوناگون, ملانصرالدین, بهلول عاقل, بهلول دیوانه, پشه
بهلول باره ده لطيفه لر
دالي يانا بير زاد قوي
بیرگون بير مجلسده آغ ساققاللار بهلول داننده ني دانلاييب، نصيحت ائتديلركي پوللاريني كؤرلاماييب دالي يانا بير زاد قويسون. بهلول اؤزوندن گئديب دئدي ياخشي بوندان سونرا . . .
بيرآزدان سونرا شام آرايا گلنده بهلول بير كاسا خؤره ك گؤتوروب داليسيندا گيزلتدي. شامين آراسيندا بيرده گؤردو لركي بهلولون داليسيندا پيشيكلر بوغوشورلار.
دئديلر: بهلول گئنه نه ايش چيخارديبسان اوردا ؟
بهلول دئدي:
بير ايش گؤرمه ميشم، بير زاد دالي يانا قويموشدوم ايندي ورثه لر اوستونده ساواشيرلار.
بهلول داننده و بهلول ديوانه
بهلولا هم بهلول ديوانه دئيرديلر هم ده بهلول داننده.
بيرگون بيرنفرگليب بهلولا دئدي:بهلول داننده! منيم بيرآز پولوم وار نه آليب ساخلاسام قازانار؟
بهلول دئدي:بيرآنبار دمير آل گؤنده بر آفتافا سو تؤگ اوستونه آلتي آيدان سونرا سات.
كيشي بوايشي گؤردو.دميرلر پاسلانیب آغیرلاشدیلار. سونرا ساتیب چوخلو منفعت ائتدي.
بيري ده گلدي دئدي بهلول ديوانه منيم بير آز پولوم وار نه آليب ساخلاسام منه قازانار؟
بهلول دئدي:گئت پوللارين وئر سوغانا ویر آنبارا گونده بيرآفتافا سوتؤك اوستونه. كيشي همان ايشي گؤردو بيرنئچه آي گئچديكده گؤردو سوغانلار گؤیه ريب دام دوواري دليب ائشيگه چيخيب، هاميسي آرادان گئديبدير. گلدي بهلولون يانينا دئدي نه اوچون اونا اوجور يول گؤستردين بير ائله پول قازاندي منه بوجور دئدين وار يوخوم اليمدن چيخدي؟
بهلول دئدي: اومنه دئدي بهلول داننده من ده اونا داننده سؤزو دئديم. سن منه دئدين بهلول ديوانه من ده سنه ديوانه سؤزو دئديم.
برچسبها: بهلول عاقل, بهلول دیوانه


text:
گل اوتور بوداغیمدا یاشاماق چیچک یئرینه چه چه چالسین جانیمدا کیمسه سیزلیک لامپالاری گئچیلن آپارتمانلاری سایمادایام اولدوزلاریئرینه پنجره قاباغیندا حایاتدا سرچه لرین اوزوندن اؤپمه ک حسرتی اوره یینی بورویور سئویر یالنیزلیق توستاغینا محکوم اولور اوتورور کاغاذلاری قاراماغلا ایشیق آختارماقدا دورالماق یئرینه بولاندیریر دومانلیق یولاسالیر بولاندیقجا جیرهاجیراباشلاییر اینجه له شدیکجه اورگی داها کاغاذاداگوجوچاتماییر کاغاذلارقاباغیندابیرگئچیلمه زدیواراولور دوزلتدیی دیوارلارا اویور آراییر اوچماغایول آختاریر دیدیرگین حیسلری ال آیاق چالیر چالیخلاییر اؤلورجانی چیخابیلمه ییر شبح کیمی آرالیغداگزیر بیری دئییه ن یوخویدو ایشین بوردانئه ییدی شبح اولمامیشدان شاعیر یول آچین گئتسین دویغولاریندان دوزله تدیی دونیاسینا توکولوب جالانسین کپنک هارا؟ چیچه یین گوله نن دوداغینا گول یاپراغی هارا؟ کپنک گئدن یولا ائله بویوموشاقلیغدا پاییزلاشماقدا حایات باغچام گونش اوزلو گؤرونورسن گولجک بیتیریرسن گؤیدن آخمیش یئره باتمیش الهام تارلاسیندا اومود نت لارینی جینگیلده دیرسه ن مندن اؤتروسن بئشینجی فصیلی گل جک گتیریرسن گؤزونون قورتاریشی اوراجاقدراوزالی کؤنلومون ایزی آغاجلار داراغ اولورمئشه لیکلر لامدان داراییرلار آلاشیق ساچینا چیچک بزه ییرلر ساچیندان آیری دوشه ن گوندلیک گیلیفینده دوشوب بنداولان قیوریلی کیفکان آی گونش جیم یاز بیته نلر دفترینه بیزیم
ده آدیمیزی یای چؤرکلره ایشیق
یاوانلیغینی سؤیله زنبیل گتیرین آپارین پاییزی اوزاقلات بیزدن سولدوران قارقیشی ساچ کی سئونلرین یولوندان آزماسینلار چاخماغین شبهه دن گؤتوروب چاخماسینلار باخیشینین درین لیینده بیر غریب گؤزللیک وار شاپبادان دوشوب اوزسه ده چیرکین قورباغا گؤزلرین دوم دورو اوزونده ایله شن ماوی شین سارماشیقلار دؤرونده سولان بیتگی لره چیله مژده تاب باتاب قلبیمده فرهاداومودله کوپون دؤیمه ده تب تمیزچشمه سوزگون اورییمدن ساکن اته یینه تئزلیکجه بیتیرمه یه جوشاجاقسان یئنه صغري كبري نقدر گؤزل سن سن اوقدر اومودسوزلايان من اومودسوزلوغو گؤزلليك دي يارادان دئمك بواينامين اينكاري بيرجه قيسساجيق گولوش باخيشيندا ان اؤتكون دليلي ۲ قاييديبسان ايندي آيريليق دردي اؤلدوره بيلمه ييب مني باغيشلايا بيلرسه ن مي ؟ ۳ گؤزوندن بير تيكان اوره ييمه باتيرسان اوره ييمي دئشه جه يم اونو دئشمه ك ايچين گؤزوندن بير تيكان دره جه يم یاغیشدان ۱ بولودلارچاققاشارکن سؤیودلوکدن پیریلدایان تای دئییشیک قوشلار ۲ شیدرغی یاغیش تازاجولا دولوق داشیق قبریستانلیغدا ۳ قایا آلتیندا گول گول اوینایان باشقا کتدیلر شیدیرغی یاغیش ۴ پتک لردن دامجی دامجی دامان سو یاغیشدان سونرا ۵ قوش قووانی گؤرن قارغاهانی؟ یاغیش دان سونرا ۶ اوجاغین گؤزونه یاغیش یاغیر یانیر یانیر یاغیر یاغیر یانیر یاغیر یاغیر یاغیر... بیر یئره سیغینمادی ریسوایچی دامجی تیترک گؤزلریمدن قووزانان سونامی عشقین قالدیریجی الووو سؤنسون دئیه کوسکونلوق اورمانینا آخماقدادی نئدن سوسقونسان کؤنول باش قالدیرهایکیر الوولاندیر باشیندان توکولسون گولوشه یول وئرمه یه ن بولودلارین هؤکولتوسسی ایندی کی گئدیرسه ن تکجه باهارا اویان یوللارداسن سویوقدان قاچقین جانیما گئییله ن کاموا کؤینه ییمین سونونجو توخومونا ایلیشدیر دیرناغینی چک سَری یوماقلا یالقیزلیغیمی کلفچه یه دؤنموش جانیم فیرلانیب سیماعدا اولدوقجا یالین لانیب سون دؤورونده ایلک توخوموندان یاپیشیب دالینجاگلیب چاتارکن قارشیندا دایانیب دؤورونده چیچکلری چاتلایان بیتگی لرین باغرینا باسماق واختی یئته ن آن اوره ییمده قاناتلاری شاخلاق کپنک لرین قوجاغیمدان بیر به بیر اوچماق هاواسیندا قوپارکن ایپین اوجونوالیمدن آلیب یوماغی دیغیرلاداریق بیرلیکده کور بیر دره یه نئجه قارا قووه دی آییریر بیزی بیزی بیربیری میزدن گون به گون بؤیودور آرامیزا دؤشه لی قوشا باشلی آیریلیق اژداهاسینی سنه ساری گؤزتچی منه ساری قودوزدو بوندان آرتیق هئچ دؤزوموم یوخ اونون هورکودن الووونا بوندان آرتیق موحاریب آدلانماییم قویما من بیله ن همیل* الی سنه ساری دی اونون اؤز ملاحتینله اویدور بئلینه چالیش مین ایسته کی گؤتوروب گتیرسین بو اللره سنی یولونو کسدی بیردن منه یوگوره ن الی ایسته یئره قویوب گوجله ییب قیراغا چکسین اونو ائله کی باشلاری قاریشدی بیر بیرینه جوموب تپیکله یه جه یم تاپ با تاپ پولاد قابیرغاسینی اؤزونوتاپارکن دور گل تئزجه منه ساری آیریلیق اژداهاسی باشی باشینی یولپالاییب اؤز اؤزونو اؤلدورسون لئشینین اوستونده قوجاق با قوجاق دوداق بادوداق دایاناق چارقادینی گؤتوروب ظفرقانینا بویاییب عشقین آل بایراغینی بیرلیکده گؤیلره قالدیراق سوزلوک همیل=اهلی بیر نئچه قیساجیق شعر(سازسیزسؤزلر۲) ۱ پیشیک اینسان سایاق فیکیرله شسه یدی قوشلاری گودمه ک یئرینه باشاردیقجا بوغدا ییغیب گیزله ده ر دی ۲ کوله یی اؤپوب تومارلاماسایدی یاغیش... ۳ بیر سئوگیلی دونیانی اوندا گؤر بیر سئوگیلی ایله ن دونیانی گؤر ۴ بیر صنم سیندیرماغا بیر صنم سیندیرماق لازیم ۵ قاپیسینین قاباغیندا هوره یه ن ایت اینانیب تانیمادیغی آداملار هامان بو قاپینی اونوتان آداملاردیلار ۶ دئدیلر جنت چوخ گئنشلی اولاجاق جهنم ده اولانلارین یئری اوردا بوش قالاجاق ۷ عشقه ایذن وئر یانیندان اوزاقلاشسین یاخیندا اولاندا ساده جه بیر گؤزلییه بزنیر ۸ غوربت ده اوکی چوخ گؤزه ساتاشیر گؤزدور ۹ گئج دن دوزه له ن قفس چاتلاییب تؤکولدو گئج دن دوزه له ن قناری هله ده قفس ده دی ۱۰ داها یالان دئمه ییر چوبان بیر نئچه هوره یه ن ایت یانیجا یالنیزلیق ایچری حاللارینی ائله دئیشیر سوم سمیرسیزخزرین قاباغیندا دایانیب دویمادیغین دویغولارا آپارسین دئییب دوشوب اوزونده اوزانماق ایسته ییرسن اویوب ساحیلده بؤیرو اوسته اوزالی بالیغلاری یادلایان مارتی لاریلان گؤروب توموب اووجوندا دیله یینی بوغوب اوز دؤنده ریب دارغین یاتاق دؤشه یینه باش قویارکن ائله دالغالانیرسان بیرآن یوخلایا بیله سن چالیخلاییب ائشینیرسه ن بودالغینلیقدا اوره یین چالخالانیب قیزشماسین دان وولقانلارپوسکوروب دامیز دامیزگؤزوندن آخماغاباشلاییرلار اوندادیر منه توخونماسین دئیینلر تانیشلیق اؤلکه سینی بوراخیب یانیندان اوزاقلاشیرلار سونراگیزلینجه سؤنوب بوم بوز ساوالانا دؤنورسن ایندی تکجه ایسته یین بیری سویوقلارینی اؤتوب چتین دولایلاریندان گئچیب قورخمایین گلین چاغیریب آرخایینلیق بایراغینی گتیریب گؤزلرینین لاپ قورخونج زیروه لرینه تاخسین گؤزله ییرسن دئوین عؤمرو سینیب بوتون شهرین اؤزونه سرپلندی اوگون دوستاقدان قورتاران قیزلار باش گؤتوروب ائولرینه قاچدیلار کیمسه نین فیکرینه یتمه دی کی گلیب داغینتی شوشه لری شهرین اینیندن ییغسین ایندی به للی دئییل اونلار هانسی شوشه لره قاتیلیب هاردان آسیلیبلار و بئله پارچاپارچا دئوی گیزلینجه اؤزلرینده داشییرلار بوندان بئله گرک کی قیزلار گؤزگولره بوتیک لره یا پنجره لردن باخاندا آییق اولالار تیلیسیملی شوشه لره اویوب یئنیدن آلدانمایالار ایسلاق کوچه نیزدن سوو منی پاییز گئدیشیم قوپوب دوشسون آددیملاریمدان سن ایشیق پوله یه ن قاپینی آچ اؤنومده چیچک دوداغینی بویا اوی منه سن باهارینی دوغدور آل گولوشلرین له سلاملار بير نئچه مدتدي چالشيرام اوشاقلاردونياسينا ويا اونلاراوچون بيرنئچه اويکوجوک يا طرح لرياشعرلر يازام. سيزين دیرلی باخیشلارینیز همشه کي کيمي بويولدا منه يارديم اولاجاق لطف ائديب واسيرگه مه يين تشکورلر بيرنمونه قفس حسرتينده بونئچه نجي يولويدو اوشاق سرچه ني توتوب سونرا بوشلاييردي. نئينه سين نئينه مه سين آخشام آتاسينين يانيناگئدیب ازيليب دئدي:آتاجان یامان گؤيلومه دوشوب بير قوش ساخلاييم نه اولار بيرقفس آلاسان قوش وار آنجاق قفس يوخومدو آتاسي فيکيرلشيب دئدي:اليم بوگونلر بوشدادی دئييرسه ن بير دخيل آليم جيب پولونو ییغ اونو دولدور سونراسينديريب پولونو گؤتوروب قفسی آليم گتيريم اوشاق اولسون دئييب.اوگوندن آتاآلديغي دخيلي دولدورماغاباشلادي هردن ده بير حايات داقوردوغو دوزاقاباش چکيب دوزاقداکيريخ دوشن سرچه ني اؤپوب بوشلاييب دئییردی:گئت يازيق هله قفس آلماغا پولوم چاتماییر. نئچه گوندن سونرا دخيلي دولو آتاسينين يانينا گئدير بلکه سينديریب صاباحي تئزجه قفسي آليب گتيرسين آتاسي باخيب دخيله دئدي:بودخيل ده اولان پوللارسنين اؤزونوندو اما بیرسؤز سؤروشابیلرم؟ دئ گؤروم پولون جانیندا حیس وار ياقوشون؟ اوشاق تئزجه دئدي: قوشون دا آتا آتاساغ اول دئییب سونرا سؤیله دی : باخ گؤروم نئجه ايسته ييرسه ن دخيلي سيندريب بيرجانسيزي قورتاماغینان گتیریب بير جانلینی بنده سالاسان آتانین دئدیغی سؤزدن سونرا اوشاق دوداقینی بوزوب یاواش یاواش فيکره گئدير اوگئجه نين صاباحي حاياتدا دوزاقدان خبر یوخ اماسرچه لر آمان وئرمه یيرلر آتا اوشاقا آلدیغی جوجه لر دن لريني آرخایین يئسین لر ۱ اوچان وارمي؟ دؤزمه دن پنجره يام ياشيل بوداقلار آياقلارينا ساریلیر اينينده آلاشیق دامني يل اسیر قيراغا چکيلیر اورتاسیندان ماوي بودلاري گؤزه ساتاشير پنجره ني اؤرتمه ک گرک دؤزه بیلمه دن قناری بوغازيني جيريب باشيني نرده يه چیرپیر ۲ خيابان قيراغيندا ماشينلار اونا ساتاشماسين يوخ اونلارا ساتاشماسين دئييب قيسيليب .بيچيليب بوي آتيب آرخايينليغا چاتدي اينديسه آغاج سوووشان ماشينلارين اوستونه عفو ائتديم کؤلگه سيني سالير ۳ اؤلکه سیندن آزالیردی بونو بیلیردی بوناباخماییب دوزوله ن کرپيچ لري باغرينا باسيب قورودوب پيشيریردي اوندان تشکور ائديب ياپديغيم اونا ايتحاف اولسون دئييب قوردوغوم ديواردان بير باجا آچدیم واونو گونش تابلوسو آدلانديريم ۴ قفس دن قورتاران قناري شوشه ني اينانمايير پنجره قورولوب تکجه قاناتسيزلارا دئيير اللری بوکولور قلب لرینین اؤلچوسو بیلینسین اووجو آچیق قالانلار وار اوره یی اولمایانلار وار گؤز یاشاردیجی گازینی* قاباغلارینا توللاییرلار گؤزلرینی اووا اووا بیر به بیر داغیلیرلار اونلارکی آغلاماقدان گؤزلرینین کؤکو قوروموشدو دایانیب قاباغا آیاق آتیرلار تکجه بوشالان پوکالار آرخایندیلار بیری آماجدایر دؤرونوآختاریر الینی یاخین دوواراآپاریر گوج وئریر کرپیچ قوپماییر داش تاپانماییر دوروب دونوب دایانیر قانی توللانیر سؤزلوک گؤزیاشاردیجی گاز*. گاز اشک آور ۱ آز دنگ ائت یئری چیخ گئت سن اومود اولسان نه اولارسان قوجا آروادلار کیمی یوک آلتیندا گؤروب بوش یئره اوره ک یاندیرما قولاغی جیریق پول کیمی بیر شی سن سن سوله ک ایت اولوب دالیجما دوشمه جهنم اول گئت ناخیرینی آختار تاپ دوزدو داشیم چاتماییرآلنینی ناللاییم اما آغزیما گله نی دئییه بیلرم کی هئچ الیندن آغلاماقدا گله بیلمه زسنین میزیلدایا میزیلدایا هاردا اؤزون کیمی آخماق تانیشین وارسا گئت ییغ گؤتورگئتیر تؤک باشیما دوزدو سوسوزام یورقونام اماقورخوم یوخ گلیب چاتاناجادایانمیشام بوردایام سن چیخارسیزین بیری سه ن چیخارین وارسا گؤستره بیلرسه ن سن گوک اوزونه دوشه ن آلاسان یهرسیز دایچا پالانسیز قودوقجاسان سن قویروغو بوینونا دولاشمیش بیرتیکه اپریمیش آخماق ۲ ( اوروجو آچدیم سنین دوداغیندا منیم اودقونوم سنین داددیغین منیم داددیغیم سنین اودقونونون خرماچرده یی یامنیم آغزیمدا یاسنین آغزیندا) پارکدا قوجالار (بونلار بیرنئچه سئچیلمیش حیس دیر قوجالارین پارکیدا اولمالارینا سئویملی اوخوجولار بلکه سیزده اؤز دویدوغونوزدویغونو یازدیز) اونلارا یاخینلاشاندا اهمالجا یاخینلاشین گولون تیکانی وارسا قوجانیندا چلیگلی اولار... ۱ پارک اوتوراجاغیندا اوتوران قوجانین ان بؤیوک دیله یی بئله یدی: کاشکی چلیگیم قیزیلدان اولایدی اوتوراجاقدا اوتورماغدان بئزیب آیاغا قالخیب ائوه ساری گئده یدیم قاپینی دؤیجه ک قاپینی آچارکن قادینیم الیمه باخیب آجیقلانیب دییه یدی: کیشی جایمیسان هانی بَ قیزیل چلیگین؟ من ده هی فیکیرلشه یدیم گؤرسه ن هانسی اوتوراجاقدان قالخاندا اوندتوم اونو اولمایا یانیمدان اوغورلادیلاراو قیزل چلیگیمی بو اوتوراجاق دامن اوتوراجاغام دئییب بیر قوجا بیر دیلنچی ایله ن سؤزه گئدیر او آن قوجانین جاوانلیغی یادینا دوشوب چلیگینی قووزایارکن دیلنچی آخساقلیغینی بوراخیب هورکوب .قاچماغا باشلاییر ایدمان پالتاری اینینده قاچیردی قوجا دوستو گؤروب هارا قاچیرسان بئله ؟سوروشدو اولومده ن قاچیرام دئدی اوزاقلاشیردی بئله جیران سایاغی قاچیرسان آییق اول اولومده ن قورولان گیزلی دوزاق لارا ایلیشمه سین آیاغین دوستو دئدی: پارکدا بیر قوجا اوشاق آختاریر بیر قوجا اوشاغین آختاریر بیر قوجا اوشاقلیغین آختاریر گونش کی باتیر پارکدا قوجالارین دانیشدیغی سؤزلری یاریمچلییق قالیر . . . سوزلوک چلیک:عصا ایدمان:ورزش اوتوراجاق:نیمکت دوزاق:تله آغاجلار اورتاسیندان (بیرینجی آلما)باش ترپه دیب سؤیله دی:بیلیرسینیزنه اوچون گئجه گلیر یئر گؤی تام قارالیر؟ چون گونش چوخ اوجادادیر اونو دَرَن یوخ دیشله یه ن یوخ قالیر قیزاریر سونرادا قارالیر (ایکینجی آلما ): گونشین چوخ اوجادا اولماغینا دئییل اونو دیرماشیب درمه ک اوچون آغاجین آختاریب تاپان یوخدو (اوچونجو آلما) : بیلیرسینیز نه اوچون گونش بیزلره قاتیلیب بیزلره یاناشماییر؟ (دؤردونجو آلما): اوره یینه یول وئرمه مه یی گونشین (بئشینجی آلما): گرک چالیشاق گونش بیزلری گؤروب تانییب اؤزونده ن حساب ائتسین آلتینجی آلما آغیز آچارکن آغاجدان قورتاریب یئره دوشدو (سوکوت) باغچی نین گؤزونده ن گیزلینجه آلمالار گونشی یامسیلاماغا چالیشیرلار ( آز سیرتیقلانین یالتاق شپه لر من دنیزی ایچمه یه یوخ گئچمه یه گلمیشه م) (۸۹.۳.۱۵ ) قاباغا آياق آتيرام شپه لر قووزاناركن ساحيلده گؤز آچيرام سن بير دنيز من بير گمي سيز آياغيمدابیر تیکان یول گؤسته ره نيم اودور باشيني آشاغي سال دئييب قاباغيمداكي يوللاري آدديم آدديم تعبير ائدير ديسکينه ديسکينه آياغ آتماقدايام تكجه گوللرين قوخوسو گلير اليمي گونشه آچاركن اليمه ياييلدين سن منيم سَن دئييب اليمي چكيب اووجومو يومدوم قارانليغا دؤندون وبونواينانديم سن گونش دئييلدين گونش ايلن بير آن منه تانيندين عشق قاناتلاريني بئليمه يوكله دي آياقلاريما آغيرليق دوشدو بوندان سونرا داها چتين كؤچوب گئتمك چابالاماق اوچماق اؤيره نمك گرک اؤزيئريمده دایانیب اويناقلاييرام دوداقلار بيربيريني تانيماييرديلار... اؤنوموزده داياندیق اوزموزه باخیب گولومسه نر کن یوگوروب دولاشارکن اونلاري آییرماق اولابیلردی مگر بیر بیرینین باش قولاغینی گمیریب سونرا قيراغا چكيليب بوغوشماغا خبرچي لاپ آييق گؤزله مه ك ده يه م خبرچي قاپي يا دَيه ركه ن قاپيني دؤيه جك بوش اوتاق قاپي، پنجره آچيق خبرچي لر خبرسيز گليب خبرسيزگئديرلر خبرچي اووجومدا اوتوراجاق اينانماييرام باغلي قاپيلار اوغرولار خبرچي لرین گليب گئتمه ينه مانع اولوبلار يورغان دؤشه ك ده دیراو خبرچي باشماغين دا گيره له ن سه ده پاييزگله جه ك يازگله جه ك تئز اول قانشاراچیخ آیریلیق آنلاری آرخایینجا گليب دال بادال سوووشورلار هارداقالیب سان؟ هانسی گؤزه اويوب هانسي بوش قوجاغا بوگئجه عَييار اولوبسان؟ گاهدان كي گليردين بير آياغ يئري قويوب گئديردين اوچماغي كي اؤيره ندين اينديسه دوش لريمين دامين ا توكوله ن له له ك لريني هانسي يول گئچه نه گؤسته ريم قوشلار آدام ديليني قانماييلار هئچ حتي ياخينلاشا بيلمه يير لر گئتمه ك يولويدو ايلك ويداعسي چوخ اؤنه ملي گؤروندو اوره ك لر توتولدو بيراز شوبهه لي اولوب ايكينجي ويداع دئمه یه سؤز آچدی اوچونجو ويداع سيني داها ايناماغ اولموردو دورونجو ويداعني شوخلوقجا دئييب قاييديب اوره ك لر آچيلاركَن ييغيشان دؤشه نه جه كي يئنيدن ساليندي ایندیسه کول اولموشام یئنیده ن نجه آلیشیم؟ تئكجه بو الیمده ن گلر اؤزوموچوللره تاپيشيريم اونلارگؤزلرین اولسادا من اوچون ايكي توختامايان گؤم گؤي ياراديلار نه بيليم نه اوچون منيم يارالاريم سنين اوزونده ن باش چيخارديبلار آنجاق بونوبيليره م بیرازياواشدان گول يارالاريم چئكيلير جانيم اينجي يير بيرينجي :گونش باتانا ساري دؤندر ايكينجي:ياخشي دي؟ بيرينجي:يوخ اينديسه گونش چيخاناساري دؤندر ايكينجي:ياخشي دي؟ بيرينجي:يوخ بيرياندا دایاندیر نه شرقه اولسون نه ده غربه بيرينجي:ياخشي دي؟ ايكينجي:ياخشي دئییل اما نه چاره بوچوخوردا بيز اوتوپيا ايسته مه ديك بيرازدا آيدين گؤسترسه كيفايت دير تئزجه اؤزونو او يوخاری یئرده ن آشاغي یا يئندير كي گؤزله دييميز فيلم ين تيتراژی سونا چاتماق دادیر تکجه بیری منه ایتینی آچمادی اوداهئچ اوزومه قاپینی آچمادی . دایانین هی دایانین هئچ ایت لریزین سوموکونده ده گؤزوم یوخ اینانین کوچه نیزده ن سوووشماغیم یالنیزجا کوچه نیزده ن اوزاقلاشماق اوچون دور یورقان دؤشک ده دیزله ریمی قوجاق لایب اوتورموشام بالینجیمدا یوموروقلار دویونله نیب باش قولاغیمی اوووشدورسونلار بئله کی گؤروره م بوگئجه یوخویا یول تاپمایاجاغام نه ائده یدیم اوکی باخیر آدامین دیلی توتولور بوحالدانئجه اوره ک سؤزومو اوناآچیب دییه بیله یدیم اوگلنده هرشئی قارانلیغا دؤنور اوگئدیرایشیق گؤزلریمی اویور بوگونلر قارغا یوواسیندان باخیرام یاغیش آلتیندا ویداعلاشماغا حاضیرلاشدین بوغازیم قوووشدو گؤزلریم سوزولدو تؤکولدوکجه قدر یاغیش اونلاری بورویوردو یاغیش یاغیردی یاغیش گؤزلریم ایله ن بئله بیرموحاریبه یه باشلامیشدی بولودلار بیر سیرادا کمانلاری الده اؤزه چیخدیقجا گؤزیاشیم اوخلانیب اومودلاریم بیربیر حیات جولاسیندان اوزولوب یئره توکولوردو یاغیش داهایاغماییردی یانیمدان سوووشدون ائله بیل فاتح آتی ایله ن عسگرلرینین جنازه سین آیاقلاییب فتح اولونموش قصره آیاق قویسون اوزاقلاشماق حالیندایدین تانری سنی قوروسون دئدیم دالینجادؤنوب بیرآن باخدین دوداغیمین بوزولموشون گولوش حئسابلایب اوزاقلاشدین شاختالی یئل اسیر سویوق کؤلگه سی کیچیلمه ک اوچون بیربه بیر آغاجین یاپراق لاری تؤکورلور بوحالدا دونموش قوروموش بوداقلاردا یاپراقلار نه یی گؤزله مه کده دیلر؟ شاختالی یئل اسیر رؤیالارقالانیب چوخ اوزاقلاشابیلمه ییرلر بیری دایانیب ییغیشیب باش اییب دنوب قارآدام ا چئوریلیر . . شاختالی یئل اسیر سنه یئتن یول چوخ اوزاقدیر بوقارانلیغین ایشیغی یالنیزجاقاردیر داش دئدی:دایان بیرآن بلکه منی ده گؤتوروب آپاراسان. سؤیله دی سو:سوس نه قدردایانیب سنی ایله ن دانیشیرام اوقدرسوزمه ک ده ن قالیرام (آجیغ ائدیب سونرا سو داشین اوره يین آلماق اوچون باشین تومارلایب اوزوندن اؤپوب سوووشوب) سؤیله دی:دانیشماقدا قالمیسان بیرازچالیش گئتمه ک ده اولاسان داش دئدی:آخی من نئجه چالیشیم؟ سؤیله دی سو: تکجه سوس گؤزله مه ک ده قال داش دئدی :تکجه سوسوم.؟؟ سؤیله دی سو:تکجه سوس داش یاواشدان سوسدو سو اونویئریندن قوپاردیب قوجاغینا گؤتوروب آپارماقدایدی داش سویون قوجاغیندا اوینایا اوینایا گئدیردی (اوشاق گؤزونو یوموشدو. آنااوزوندن اؤپوب ملافه نی اوستونه چکدی)
بو دایانیش دا
بولودجیغازسان
۲
۳
۴
۵
چوخ اوزاقدا اولدوغوندان یالنیز قالیب
بیرینی تانیماییب
هئچ کیمی اوره یینه یول وئرمه ییر.
چوخ اوجادان کیمسه نی گوره بیلمه مه سینده ندیر.
گؤزلريميزتانيشييدي
دوداقلاربيربيريني تانيماييردي
دوداقلاریمیزدان ايكي قودوز ايت باش قووزاييب
بيربيرينه ديش قيجيريب
بندلريني قيريب
بوغوشماغا باشلاديلار
اونلار بوغوشوردولار
وبيز قورويوب
بير يئرده دوروب
تيتره ييرديک تیتره ییردیک
گوج وئريب
آييرا بيلمه دیک
اذن وئرديک
اوقدر بوغوشسونلار
يا بيربيريني بوغسونلار
يادا
تانيش اولسونلار
نفس آليب يئنيدن
باشلاييرديلار
قان قانا قاريشيب
تر قانا.
بيرنئچه سي قورخا قورخا
تير ديره يينين داليندان گيزلينجه
باخيرديلار
وباخماسينلاردئیه
اللري ايلن
اوشاقلارينين گؤزونو سيخيرديلار
بيرنئچه سي ده
ياخينلاشيب
دئديلر:
قيراغا چكين بوكافرلري
بيربيريني بوغماميشدان
اوزاقلادين اونلاري بوكوچه دن
پوليس لر ياخينلاشماميشدان
مين يئردن گوج ووروب
آخيرده يوووالارينا قايتارا بيلديک
ييغيشانلاردان عوذور ايسته ييب
سونرا گؤزوموزو يئره تيكيب
آيريلديق
وبونو آنلاديق
دوداقلاريميزین بيربيري ایلن
تانيش اولمالارينین
حاصیلی
اونلارین بيربيري ایلن دوشمن اولمالاری
اولدو
گل اوتور بوداغیمدا
یاشاماق چیچک یئرینه
چه چه چالسین جانیمدا
کیمسه سیزلیک
لامپالاری گئچیلن آپارتمانلاری سایمادایام
اولدوزلاریئرینه
پنجره قاباغیندا
حایاتدا سرچه لرین اوزوندن اؤپمه ک حسرتی
اوره یینی بورویور
سئویر
یالنیزلیق توستاغینا محکوم اولور
اوتورور
کاغاذلاری قاراماغلا ایشیق آختارماقدا
دورالماق یئرینه بولاندیریر دومانلیق یولاسالیر
بولاندیقجا جیرهاجیراباشلاییر
اینجه له شدیکجه اورگی
داها
کاغاذاداگوجوچاتماییر
کاغاذلارقاباغیندابیرگئچیلمه زدیواراولور
دوزلتدیی دیوارلارا اویور آراییر
اوچماغایول آختاریر
دیدیرگین حیسلری ال آیاق چالیر
چالیخلاییر
اؤلورجانی چیخابیلمه ییر
شبح کیمی آرالیغداگزیر
بیری دئییه ن یوخویدو ایشین بوردانئه ییدی
شبح اولمامیشدان شاعیر یول آچین گئتسین
دویغولاریندان دوزله تدیی دونیاسینا توکولوب جالانسین
کپنک هارا؟
چیچه یین گوله نن دوداغینا
گول یاپراغی هارا؟
کپنک گئدن یولا
ائله بویوموشاقلیغدا
پاییزلاشماقدا
حایات باغچام
گونش اوزلو گؤرونورسن
گولجک بیتیریرسن
گؤیدن آخمیش یئره باتمیش
الهام تارلاسیندا
اومود نت لارینی
جینگیلده دیرسه ن
مندن اؤتروسن بئشینجی فصیلی
گل جک گتیریرسن
گؤزونون قورتاریشی
اوراجاقدراوزالی کؤنلومون ایزی
آغاجلار
داراغ اولورمئشه لیکلر
لامدان داراییرلار
آلاشیق ساچینا چیچک بزه ییرلر
ساچیندان آیری دوشه ن
گوندلیک گیلیفینده دوشوب بنداولان
قیوریلی کیفکان
آی گونش جیم
یاز بیته نلر دفترینه بیزیم ده آدیمیزی
یای چؤرکلره ایشیق یاوانلیغینی
سؤیله زنبیل گتیرین آپارین پاییزی
اوزاقلات بیزدن سولدوران قارقیشی
ساچ کی
سئونلرین یولوندان آزماسینلار
چاخماغین شبهه دن گؤتوروب چاخماسینلار
باخیشینین درین لیینده
بیر غریب گؤزللیک وار
شاپبادان دوشوب اوزسه ده
چیرکین قورباغا
گؤزلرین
دوم دورو اوزونده
ایله شن
ماوی شین سارماشیقلار
دؤرونده سولان بیتگی لره
چیله مژده
تاب باتاب قلبیمده
فرهاداومودله کوپون دؤیمه ده
تب تمیزچشمه
سوزگون اورییمدن
ساکن اته یینه
تئزلیکجه بیتیرمه یه
جوشاجاقسان یئنه
صغري كبري
نقدر گؤزل سن سن
اوقدر اومودسوزلايان من
اومودسوزلوغو گؤزلليك دي يارادان دئمك
بواينامين اينكاري
بيرجه قيسساجيق گولوش باخيشيندا
ان اؤتكون دليلي
۲
قاييديبسان ايندي
آيريليق دردي اؤلدوره بيلمه ييب مني
باغيشلايا بيلرسه ن مي ؟
۳
گؤزوندن بير تيكان اوره ييمه باتيرسان
اوره ييمي دئشه جه يم
اونو دئشمه ك ايچين
گؤزوندن بير تيكان دره جه يم
یاغیشدان
۱
بولودلارچاققاشارکن
سؤیودلوکدن پیریلدایان
تای دئییشیک قوشلار
۲
شیدرغی یاغیش
تازاجولا دولوق داشیق
قبریستانلیغدا
۳
قایا آلتیندا
گول گول اوینایان باشقا کتدیلر
شیدیرغی یاغیش
۴
پتک لردن
دامجی دامجی دامان سو
یاغیشدان سونرا
۵
قوش قووانی گؤرن قارغاهانی؟
یاغیش دان سونرا
۶
اوجاغین گؤزونه یاغیش
یاغیر یانیر
یانیر یاغیر
یاغیر یانیر
یاغیر یاغیر
یاغیر...
بیر یئره سیغینمادی
ریسوایچی دامجی
تیترک گؤزلریمدن
قووزانان سونامی
عشقین قالدیریجی الووو سؤنسون دئیه
کوسکونلوق اورمانینا آخماقدادی
نئدن سوسقونسان کؤنول
باش قالدیرهایکیر
الوولاندیر
باشیندان توکولسون
گولوشه یول وئرمه یه ن بولودلارین
هؤکولتوسسی
ایندی کی گئدیرسه ن
تکجه باهارا اویان یوللارداسن
سویوقدان قاچقین جانیما گئییله ن
کاموا کؤینه ییمین
سونونجو توخومونا ایلیشدیر
دیرناغینی چک سَری
یوماقلا یالقیزلیغیمی
کلفچه یه دؤنموش جانیم
فیرلانیب سیماعدا اولدوقجا یالین لانیب
سون دؤورونده
ایلک توخوموندان یاپیشیب
دالینجاگلیب چاتارکن
قارشیندا دایانیب
دؤورونده چیچکلری چاتلایان بیتگی لرین
باغرینا باسماق واختی یئته ن آن
اوره ییمده قاناتلاری شاخلاق کپنک لرین
قوجاغیمدان
بیر به بیر اوچماق هاواسیندا قوپارکن
ایپین اوجونوالیمدن آلیب
یوماغی دیغیرلاداریق بیرلیکده
کور بیر دره یه
نئجه قارا قووه دی
آییریر بیزی بیزی بیربیری میزدن
گون به گون بؤیودور آرامیزا دؤشه لی
قوشا باشلی آیریلیق اژداهاسینی
سنه ساری گؤزتچی
منه ساری قودوزدو
بوندان آرتیق هئچ
دؤزوموم یوخ اونون هورکودن الووونا
بوندان آرتیق موحاریب آدلانماییم قویما
من بیله ن همیل* الی سنه ساری دی اونون
اؤز ملاحتینله اویدور
بئلینه چالیش مین
ایسته کی گؤتوروب گتیرسین بو اللره سنی
یولونو کسدی بیردن منه یوگوره ن الی
ایسته یئره قویوب گوجله ییب قیراغا چکسین اونو
ائله کی باشلاری قاریشدی بیر بیرینه جوموب
تپیکله یه جه یم تاپ با تاپ پولاد قابیرغاسینی
اؤزونوتاپارکن دور گل تئزجه منه ساری
آیریلیق اژداهاسی باشی باشینی یولپالاییب
اؤز اؤزونو اؤلدورسون
لئشینین اوستونده
قوجاق با قوجاق دوداق بادوداق دایاناق
چارقادینی گؤتوروب
ظفرقانینا بویاییب
عشقین آل بایراغینی بیرلیکده
گؤیلره قالدیراق
سوزلوک
همیل=اهلی
بیر نئچه قیساجیق شعر(سازسیزسؤزلر۲)
۱
پیشیک اینسان سایاق فیکیرله شسه یدی
قوشلاری گودمه ک یئرینه
باشاردیقجا بوغدا ییغیب گیزله ده ر دی
۲
کوله یی اؤپوب تومارلاماسایدی
یاغیش...
۳
بیر سئوگیلی دونیانی اوندا گؤر
بیر سئوگیلی ایله ن دونیانی گؤر
۴
بیر صنم سیندیرماغا بیر صنم سیندیرماق لازیم
۵
قاپیسینین قاباغیندا هوره یه ن ایت
اینانیب
تانیمادیغی آداملار هامان بو قاپینی اونوتان آداملاردیلار
۶
دئدیلر جنت چوخ گئنشلی اولاجاق
جهنم ده اولانلارین یئری اوردا بوش قالاجاق
۷
عشقه ایذن وئر یانیندان اوزاقلاشسین
یاخیندا اولاندا ساده جه بیر گؤزلییه بزنیر
۸
غوربت ده اوکی چوخ گؤزه ساتاشیر
گؤزدور
۹
گئج دن دوزه له ن قفس
چاتلاییب تؤکولدو
گئج دن دوزه له ن قناری هله ده قفس ده دی
۱۰
داها یالان دئمه ییر چوبان
بیر نئچه هوره یه ن ایت یانیجا
یالنیزلیق ایچری حاللارینی ائله دئیشیر
سوم سمیرسیزخزرین قاباغیندا دایانیب
دویمادیغین دویغولارا آپارسین دئییب
دوشوب اوزونده اوزانماق ایسته ییرسن
اویوب ساحیلده بؤیرو اوسته اوزالی بالیغلاری
یادلایان مارتی لاریلان گؤروب توموب
اووجوندا دیله یینی بوغوب
اوز دؤنده ریب دارغین
یاتاق دؤشه یینه
باش قویارکن
ائله دالغالانیرسان
بیرآن یوخلایا بیله سن
چالیخلاییب ائشینیرسه ن
بودالغینلیقدا
اوره یین چالخالانیب قیزشماسین دان
وولقانلارپوسکوروب
دامیز دامیزگؤزوندن آخماغاباشلاییرلار
اوندادیر منه توخونماسین دئیینلر
تانیشلیق اؤلکه سینی بوراخیب
یانیندان اوزاقلاشیرلار
سونراگیزلینجه سؤنوب
بوم بوز ساوالانا دؤنورسن
ایندی تکجه ایسته یین
بیری سویوقلارینی اؤتوب
چتین دولایلاریندان گئچیب
قورخمایین گلین چاغیریب
آرخایینلیق بایراغینی گتیریب
گؤزلرینین لاپ قورخونج
زیروه لرینه تاخسین
گؤزله ییرسن
دئوین عؤمرو سینیب
بوتون شهرین اؤزونه سرپلندی اوگون
دوستاقدان قورتاران قیزلار
باش گؤتوروب ائولرینه قاچدیلار
کیمسه نین فیکرینه یتمه دی کی گلیب
داغینتی شوشه لری شهرین اینیندن ییغسین
ایندی به للی دئییل اونلار هانسی شوشه لره قاتیلیب
هاردان آسیلیبلار
و بئله پارچاپارچا دئوی گیزلینجه
اؤزلرینده داشییرلار
بوندان بئله گرک کی قیزلار
گؤزگولره بوتیک لره یا پنجره لردن باخاندا
آییق اولالار
تیلیسیملی شوشه لره اویوب یئنیدن آلدانمایالار
ایسلاق کوچه نیزدن سوو منی
پاییز گئدیشیم
قوپوب دوشسون آددیملاریمدان
سن
ایشیق پوله یه ن قاپینی آچ
اؤنومده
چیچک دوداغینی بویا
اوی منه سن باهارینی دوغدور
آل گولوشلرین له
سلاملار
بير نئچه مدتدي چالشيرام اوشاقلاردونياسينا ويا اونلاراوچون بيرنئچه اويکوجوک يا طرح لرياشعرلر يازام.
سيزين دیرلی باخیشلارینیز همشه کي کيمي بويولدا منه يارديم اولاجاق
لطف ائديب واسيرگه مه يين
تشکورلر
بيرنمونه
قفس حسرتينده
بونئچه نجي يولويدو
اوشاق سرچه ني توتوب سونرا بوشلاييردي.
نئينه سين نئينه مه سين آخشام آتاسينين يانيناگئدیب
ازيليب دئدي:آتاجان یامان گؤيلومه دوشوب
بير قوش ساخلاييم نه اولار بيرقفس آلاسان قوش وار
آنجاق قفس يوخومدو
آتاسي فيکيرلشيب دئدي:اليم بوگونلر بوشدادی
دئييرسه ن بير دخيل آليم جيب پولونو ییغ اونو دولدور
سونراسينديريب پولونو گؤتوروب قفسی آليم گتيريم
اوشاق اولسون دئييب.اوگوندن
آتاآلديغي دخيلي دولدورماغاباشلادي
هردن ده بير حايات داقوردوغو دوزاقاباش چکيب
دوزاقداکيريخ دوشن سرچه ني اؤپوب بوشلاييب
دئییردی:گئت يازيق هله قفس آلماغا پولوم چاتماییر.
نئچه گوندن سونرا دخيلي دولو آتاسينين يانينا گئدير
بلکه سينديریب صاباحي تئزجه قفسي آليب گتيرسين
آتاسي باخيب دخيله دئدي:بودخيل ده اولان پوللارسنين اؤزونوندو
اما بیرسؤز سؤروشابیلرم؟ دئ گؤروم پولون جانیندا حیس وار ياقوشون؟
اوشاق تئزجه دئدي: قوشون دا آتا
آتاساغ اول دئییب سونرا سؤیله دی :
باخ گؤروم نئجه ايسته ييرسه ن دخيلي سيندريب
بيرجانسيزي قورتاماغینان
گتیریب بير جانلینی بنده سالاسان
آتانین دئدیغی سؤزدن سونرا
اوشاق دوداقینی بوزوب یاواش یاواش فيکره گئدير
اوگئجه نين صاباحي حاياتدا دوزاقدان خبر یوخ
اماسرچه لر آمان وئرمه یيرلر
آتا اوشاقا آلدیغی جوجه لر دن لريني آرخایین يئسین لر
۱
اوچان وارمي؟
دؤزمه دن پنجره
يام ياشيل بوداقلار
آياقلارينا ساریلیر
اينينده آلاشیق دامني
يل اسیر قيراغا چکيلیر
اورتاسیندان
ماوي بودلاري گؤزه ساتاشير
پنجره ني اؤرتمه ک گرک
دؤزه بیلمه دن قناری
بوغازيني جيريب
باشيني نرده يه چیرپیر
۲
خيابان قيراغيندا
ماشينلار اونا ساتاشماسين يوخ
اونلارا ساتاشماسين دئييب
قيسيليب .بيچيليب
بوي آتيب
آرخايينليغا چاتدي
اينديسه آغاج
سوووشان ماشينلارين اوستونه
عفو ائتديم کؤلگه سيني سالير
۳
اؤلکه سیندن آزالیردی
بونو بیلیردی
بوناباخماییب
دوزوله ن کرپيچ لري باغرينا باسيب
قورودوب پيشيریردي
اوندان تشکور ائديب
ياپديغيم اونا ايتحاف اولسون دئييب
قوردوغوم ديواردان بير باجا آچدیم
واونو گونش تابلوسو آدلانديريم
۴
قفس دن قورتاران قناري
شوشه ني اينانمايير
پنجره قورولوب تکجه قاناتسيزلارا
دئيير
اللری بوکولور
قلب لرینین اؤلچوسو بیلینسین
اووجو آچیق قالانلار وار
اوره یی اولمایانلار وار
گؤز یاشاردیجی گازینی*
قاباغلارینا توللاییرلار
گؤزلرینی اووا اووا بیر به بیر داغیلیرلار
اونلارکی آغلاماقدان
گؤزلرینین کؤکو قوروموشدو
دایانیب
قاباغا آیاق آتیرلار
تکجه
بوشالان پوکالار
آرخایندیلار
بیری آماجدایر
دؤرونوآختاریر
الینی یاخین دوواراآپاریر
گوج وئریر
کرپیچ قوپماییر
داش تاپانماییر
دوروب دونوب
دایانیر
قانی توللانیر
سؤزلوک
گؤزیاشاردیجی گاز*. گاز اشک آور
۱
آز دنگ ائت
یئری چیخ گئت
سن اومود اولسان نه اولارسان
قوجا آروادلار کیمی یوک آلتیندا گؤروب
بوش یئره اوره ک یاندیرما
قولاغی جیریق پول کیمی بیر شی سن سن
سوله ک ایت اولوب دالیجما دوشمه
جهنم اول گئت ناخیرینی آختار تاپ
دوزدو داشیم چاتماییرآلنینی ناللاییم
اما آغزیما گله نی دئییه بیلرم کی
هئچ الیندن آغلاماقدا گله بیلمه زسنین
میزیلدایا میزیلدایا
هاردا اؤزون کیمی آخماق تانیشین وارسا
گئت ییغ گؤتورگئتیر تؤک باشیما
دوزدو سوسوزام یورقونام
اماقورخوم یوخ
گلیب چاتاناجادایانمیشام بوردایام
سن چیخارسیزین بیری سه ن
چیخارین وارسا گؤستره بیلرسه ن
سن گوک اوزونه دوشه ن آلاسان
یهرسیز دایچا
پالانسیز قودوقجاسان
سن قویروغو بوینونا دولاشمیش
بیرتیکه اپریمیش
آخماق
۲
( اوروجو آچدیم سنین دوداغیندا
منیم اودقونوم سنین داددیغین
منیم داددیغیم سنین اودقونونون
خرماچرده یی
یامنیم آغزیمدا
یاسنین آغزیندا)
پارکدا قوجالار
(بونلار بیرنئچه سئچیلمیش حیس دیر قوجالارین پارکیدا اولمالارینا
سئویملی اوخوجولار بلکه سیزده اؤز دویدوغونوزدویغونو یازدیز)
اونلارا یاخینلاشاندا
اهمالجا یاخینلاشین
گولون تیکانی وارسا
قوجانیندا چلیگلی اولار...
۱
پارک اوتوراجاغیندا اوتوران قوجانین
ان بؤیوک دیله یی بئله یدی:
کاشکی چلیگیم قیزیلدان اولایدی
اوتوراجاقدا اوتورماغدان بئزیب آیاغا قالخیب
ائوه ساری گئده یدیم
قاپینی دؤیجه ک
قاپینی آچارکن قادینیم
الیمه باخیب
آجیقلانیب دییه یدی:
کیشی جایمیسان
هانی بَ قیزیل چلیگین؟
من ده هی فیکیرلشه یدیم
گؤرسه ن هانسی اوتوراجاقدان قالخاندا اوندتوم اونو
اولمایا یانیمدان اوغورلادیلاراو قیزل چلیگیمی
بو اوتوراجاق دامن اوتوراجاغام دئییب
بیر قوجا بیر دیلنچی ایله ن سؤزه گئدیر
او آن قوجانین جاوانلیغی یادینا دوشوب
چلیگینی قووزایارکن
دیلنچی آخساقلیغینی بوراخیب
هورکوب .قاچماغا باشلاییر
ایدمان پالتاری اینینده قاچیردی
قوجا دوستو گؤروب
هارا قاچیرسان بئله ؟سوروشدو
اولومده ن قاچیرام دئدی
اوزاقلاشیردی
بئله جیران سایاغی قاچیرسان
آییق اول اولومده ن قورولان گیزلی دوزاق لارا
ایلیشمه سین آیاغین
دوستو دئدی:
پارکدا
بیر قوجا اوشاق آختاریر
بیر قوجا اوشاغین آختاریر
بیر قوجا اوشاقلیغین آختاریر
گونش کی باتیر
پارکدا
قوجالارین دانیشدیغی سؤزلری
یاریمچلییق قالیر
.
.
.
سوزلوک
چلیک:عصا
ایدمان:ورزش
اوتوراجاق:نیمکت
دوزاق:تله
آغاجلار اورتاسیندان
(بیرینجی آلما)باش ترپه دیب
سؤیله دی:بیلیرسینیزنه اوچون گئجه گلیر
یئر گؤی تام قارالیر؟
چون گونش چوخ اوجادادیر
اونو دَرَن یوخ
دیشله یه ن یوخ
قالیر قیزاریر
سونرادا قارالیر
(ایکینجی آلما ):
گونشین چوخ اوجادا اولماغینا دئییل
اونو دیرماشیب
درمه ک اوچون
آغاجین آختاریب تاپان یوخدو
(اوچونجو آلما) :
بیلیرسینیز نه اوچون گونش بیزلره قاتیلیب
بیزلره یاناشماییر؟
(دؤردونجو آلما):
اوره یینه یول وئرمه مه یی گونشین
(بئشینجی آلما):
گرک چالیشاق
گونش بیزلری گؤروب تانییب
اؤزونده ن حساب ائتسین
آلتینجی آلما
آغیز آچارکن آغاجدان قورتاریب یئره دوشدو
(سوکوت)
باغچی نین گؤزونده ن گیزلینجه
آلمالار گونشی
یامسیلاماغا چالیشیرلار
( آز سیرتیقلانین یالتاق شپه لر
من دنیزی ایچمه یه یوخ
گئچمه یه گلمیشه م)
(۸۹.۳.۱۵ )
قاباغا آياق آتيرام
شپه لر قووزاناركن
ساحيلده گؤز آچيرام
سن بير دنيز
من بير
گمي سيز
آياغيمدابیر تیکان
یول گؤسته ره نيم اودور
باشيني آشاغي سال دئييب
قاباغيمداكي يوللاري
آدديم آدديم تعبير ائدير
ديسکينه ديسکينه آياغ آتماقدايام
تكجه گوللرين قوخوسو گلير
اليمي گونشه آچاركن
اليمه ياييلدين
سن منيم سَن دئييب
اليمي چكيب
اووجومو يومدوم
قارانليغا دؤندون
وبونواينانديم
سن گونش دئييلدين
گونش ايلن بير آن
منه تانيندين
عشق قاناتلاريني بئليمه يوكله دي
آياقلاريما آغيرليق دوشدو
بوندان سونرا
داها چتين كؤچوب گئتمك
چابالاماق اوچماق اؤيره نمك گرک
اؤزيئريمده
دایانیب
اويناقلاييرام
دوداقلار بيربيريني تانيماييرديلار...
اؤنوموزده داياندیق
اوزموزه باخیب
گولومسه نر کن
یوگوروب
دولاشارکن
اونلاري آییرماق اولابیلردی مگر
بیر بیرینین باش قولاغینی گمیریب
سونرا قيراغا چكيليب
بوغوشماغا
خبرچي
لاپ آييق
گؤزله مه ك ده يه م
خبرچي قاپي يا دَيه ركه ن
قاپيني دؤيه جك
بوش اوتاق
قاپي، پنجره
آچيق
خبرچي لر
خبرسيز گليب
خبرسيزگئديرلر
خبرچي اووجومدا اوتوراجاق
اينانماييرام
باغلي قاپيلار
اوغرولار
خبرچي لرین
گليب گئتمه ينه مانع اولوبلار
يورغان دؤشه ك ده دیراو
خبرچي
باشماغين دا
گيره له ن سه ده
پاييزگله جه ك
يازگله جه ك
تئز اول قانشاراچیخ
آیریلیق آنلاری
آرخایینجا گليب
دال بادال سوووشورلار
هارداقالیب سان؟
هانسی گؤزه اويوب
هانسي بوش قوجاغا
بوگئجه
عَييار اولوبسان؟
گاهدان كي گليردين
بير آياغ يئري قويوب
گئديردين
اوچماغي كي اؤيره ندين
اينديسه
دوش لريمين دامين ا توكوله ن
له له ك لريني
هانسي يول گئچه نه گؤسته ريم
قوشلار آدام
ديليني قانماييلار
هئچ
حتي ياخينلاشا بيلمه يير لر
گئتمه ك يولويدو
ايلك ويداعسي چوخ اؤنه ملي گؤروندو
اوره ك لر توتولدو
بيراز شوبهه لي اولوب
ايكينجي ويداع دئمه یه سؤز آچدی
اوچونجو ويداع سيني داها
ايناماغ اولموردو
دورونجو ويداعني شوخلوقجا دئييب
قاييديب
اوره ك لر آچيلاركَن
ييغيشان دؤشه نه جه كي
يئنيدن ساليندي
ایندیسه کول اولموشام
یئنیده ن نجه آلیشیم؟
تئكجه بو الیمده ن گلر
اؤزوموچوللره تاپيشيريم
اونلارگؤزلرین اولسادا
من اوچون
ايكي توختامايان گؤم گؤي
ياراديلار
نه بيليم نه اوچون منيم يارالاريم
سنين اوزونده ن باش چيخارديبلار
آنجاق بونوبيليره م
بیرازياواشدان گول
يارالاريم چئكيلير
جانيم اينجي يير
بيرينجي :گونش باتانا ساري دؤندر
ايكينجي:ياخشي دي؟
بيرينجي:يوخ
اينديسه گونش چيخاناساري دؤندر
ايكينجي:ياخشي دي؟
بيرينجي:يوخ
بيرياندا دایاندیر نه شرقه اولسون
نه ده غربه
بيرينجي:ياخشي دي؟
ايكينجي:ياخشي دئییل
اما نه چاره
بوچوخوردا
بيز اوتوپيا ايسته مه ديك
بيرازدا آيدين گؤسترسه كيفايت دير
تئزجه اؤزونو او يوخاری یئرده ن آشاغي یا يئندير
كي گؤزله دييميز فيلم ين تيتراژی
سونا چاتماق دادیر
تکجه بیری منه ایتینی آچمادی
اوداهئچ اوزومه قاپینی آچمادی
..
دایانین هی دایانین
هئچ ایت لریزین سوموکونده ده
گؤزوم یوخ
اینانین
کوچه نیزده ن سوووشماغیم
یالنیزجا
کوچه نیزده ن اوزاقلاشماق اوچون دور
یورقان دؤشک ده
دیزله ریمی قوجاق لایب
اوتورموشام
بالینجیمدا
یوموروقلار دویونله نیب
باش قولاغیمی
اوووشدورسونلار
بئله کی گؤروره م
بوگئجه یوخویا یول تاپمایاجاغام
نه ائده یدیم
اوکی باخیر
آدامین دیلی توتولور
بوحالدانئجه اوره ک
سؤزومو اوناآچیب
دییه بیله یدیم
اوگلنده هرشئی قارانلیغا دؤنور
اوگئدیرایشیق گؤزلریمی اویور
بوگونلر
قارغا یوواسیندان
باخیرام
یاغیش آلتیندا ویداعلاشماغا
حاضیرلاشدین
بوغازیم قوووشدو
گؤزلریم سوزولدو
تؤکولدوکجه قدر
یاغیش اونلاری
بورویوردو
یاغیش یاغیردی
یاغیش گؤزلریم ایله ن
بئله بیرموحاریبه یه باشلامیشدی
بولودلار بیر سیرادا
کمانلاری الده
اؤزه چیخدیقجا گؤزیاشیم
اوخلانیب
اومودلاریم بیربیر
حیات جولاسیندان
اوزولوب
یئره توکولوردو
یاغیش داهایاغماییردی
یانیمدان سوووشدون
ائله بیل فاتح آتی ایله ن
عسگرلرینین جنازه سین
آیاقلاییب
فتح اولونموش قصره
آیاق قویسون
اوزاقلاشماق حالیندایدین
تانری سنی قوروسون دئدیم
دالینجادؤنوب بیرآن باخدین
دوداغیمین بوزولموشون
گولوش حئسابلایب
اوزاقلاشدین
شاختالی یئل اسیر
سویوق کؤلگه سی
کیچیلمه ک اوچون
بیربه بیر
آغاجین
یاپراق لاری
تؤکورلور
بوحالدا
دونموش قوروموش
بوداقلاردا یاپراقلار
نه یی گؤزله مه کده دیلر؟
شاختالی یئل اسیر
رؤیالارقالانیب
چوخ اوزاقلاشابیلمه ییرلر
بیری دایانیب
ییغیشیب
باش اییب
دنوب
قارآدام ا
چئوریلیر
.
.
شاختالی یئل اسیر
سنه یئتن یول چوخ اوزاقدیر
بوقارانلیغین ایشیغی
یالنیزجاقاردیر
داش دئدی:دایان بیرآن
بلکه منی ده گؤتوروب
آپاراسان.
سؤیله دی سو:سوس
نه قدردایانیب سنی ایله ن دانیشیرام
اوقدرسوزمه ک ده ن قالیرام
(آجیغ ائدیب
سونرا سو داشین اوره يین آلماق اوچون
باشین تومارلایب
اوزوندن اؤپوب
سوووشوب)
سؤیله دی:دانیشماقدا قالمیسان
بیرازچالیش گئتمه ک ده اولاسان
داش دئدی:آخی من نئجه چالیشیم؟
سؤیله دی سو: تکجه سوس
گؤزله مه ک ده قال
داش دئدی :تکجه سوسوم.؟؟
سؤیله دی سو:تکجه سوس
داش یاواشدان سوسدو
سو اونویئریندن قوپاردیب
قوجاغینا گؤتوروب آپارماقدایدی
داش سویون قوجاغیندا
اوینایا اوینایا گئدیردی
(اوشاق گؤزونو یوموشدو.
آنااوزوندن اؤپوب ملافه نی اوستونه چکدی)


text:
پیس اوشاق
میرتخانا
پماد ضد سوزش "صدر جدول" محصولی جدید از تراختور شیمی
هر واختینیز خئیر اولسون پیس اوشاق تی وی نی ایزله ین وطنداشلار ! بو هفته نین وئرلیشینده جور به جور تئلفون قوناغیمیز وار ، جاسیم کراری دا استودیوموزا چاغیرمیشیق کی کئفین سوروشاق !جاسیم کرار استودیودا حاضیر اولونجا آقای عسگری ایله تئلفون باغلانتیمیز اولاجاق کی بو گونون داورلییینه گؤره اؤز نظرلرین بویورا ! گومان آقای عسگری دانیشیغا حاضیردیرلار.
پیس اوشاق:سلام آقای عسگری!نئجه سن کیشی؟
عسگری:سلاااااااام علئیکیم!حوصله مین یوخ واختیندا سن نه دئییرسن آخی؟سنین کی تیمین اوتوب ، دا سن نیه؟نئچه ساعاتدیر پرسپولیس باشگاهیندان گیلئیلیک ائدیرلر کی"نیه داور تراختورو اوتوزدورانمادی؟"حوصله م یوخدور ها!
پیس اوشاق:تراختور _ پرسپولیسین داورلیییندن دانیشین؟
عسگری:آی آللاه بو جهانبازی نین باشین قویوب آیاغینا داش سالماسین!اوغلان!پرسپولیسین اویونچولاری زحمت چکیب تراختورون جریمه محوطه سینده نئچه دفعه تمارض ائتدیلر ، بیر پنالتی دا پرسپولیسین نفعینه چالینمادی!من داورلرین هامیسینا ییرمی سئری بو توجیهی کیلاسلاردا تاپشیرمیشام کی تراختورون جریمه محوطه سینده حریفین اویونچوسو تمارض ائدیب ییخیلسا ، تئز تراختورون علیهینه پنالتی چال!بو دوزوموزو یئییب دوزقابیمیزی سیندیران ، بیزیم بوتون سؤزلریمیزی بو قولاغیندان آلیب ، او بیری قولاغیندان ائشیه اؤتوردو!دوغرودان آقای قهرمانی بئله اویونلاردا نعمتدیر کی بیز هله اونون قدرین سونرا بیله جه ییک!
پیس اوشاق:آخی پرسپولیس اویونچولاری هئچ تراختورون جریمه محوطه سینه گیره بیلدیلر کی داور ده پنالتی چالا!؟ائله بیل آقای قهرمانی ایله ده تئلفون باغلانتیمیز وار ، سلام آقای قهرمانی!
قهرمانی:من ده سلام ! آقای عسگری یه ده سلام!آقای عسگری دئمیشکن ، هله منیم قدریمی سونرا بیله جکلر!من بیر بئله پرسپولیس تیمینه خوش خیدمتلیک ائتدیم آخیردا امه ییمی قویدولار اووجوما ! من بو اویوندا داور اولسایدیم ، توپ تراختورون جریمه محوطه سینه گلمه میش ده پنالتی توتا بیلردیم!نئجه کی تهران دا توپ گؤیده اولا-اولا ، من توپو اؤز فیشقام ایله پنالتی نوقطه سینه ائندیردیم!
عسگری:پرسپولیس ایله استقلال باشگاهلاری گرک بعضی داورلرین ، مخصوصا قهرمانی ، ترکی و تورج حق خوردی نین مجسمه سین باشگاه قاپیسینین آغزینا تؤکدوره لر!
پیس اوشاق:عزیز قوناقلاریمیزدان تشککور ائدیرم یئنه ده موبایلیم آنتن وئرسه ، شارژیم دا گؤرسه ، خیدمتلرینه موزاحیم اولاجاغیق!بیر آگهی پخش اولور اوندان سونرا یئنه ده خیدمتیزده ییک!
***
قابل توجه همه طرفداران پرسپولیس تهران و استقلال تهران ! کرم ضد سوزش «صدر جدول» التیام بخش همه گونه سوزش ! کافیست یکبار امتحان کنید تا مشتری دائمی ما شوید ! کرم ضد سوزش «صدر جدول» پمادی کاملا طبیعیست و از هیچ گونه مواد شیمیایی در تهیه آن استفاده نشده است! کرم ضد سوزش «صدر جدول» را تا پایان فصل همراه داشته باشید ! پماد ضد سوزش «صدر جدول" محصولی جدید از تراختور شیمی !
***
پیس اوشاق:بعلی!ایجازه وئرین آقای جاواد نیکونام ایله ده دانیشیب کئفین سوروشاق گؤرک باشیمیزا نه گلیر؟سلام آ جاواد!آسیانین قیزیل توپوندان نه خبر؟
جاواد نیکونام:قیزیل توپو منه وئرمه دیلر ! من او توپو حرام ائله میشم ، یئیه بیلسه لر یئسینلر!
پیس اوشاق:آخی مراسیمدن قاباق دئمیشدین قیزیل توپو من آلا بیلمه سم ، هر کیمه یئتیشسه بیله سینه تبریک دئیه جه یم ! به نه اولدو؟کیشی توپوردویون یالاماز مش جاواد!
جاواد نیکونام:من اونو بونو بیلمرم!او توپ اونلارین بورنونون دلیییندن گلسین!
پیس اوشاق:سن اؤزونو چوخ بؤیوک اویونچو بیلیرسن؟دونن استقلال _ گسترش فولاد اویونوندا یوخ ایدین داااای ، سن اولسایدین مثلا نه اولاجاق ایدی؟سنین یئرینه "تورج حق خوردی" اوینادی ، استقلالی قویمادی اوتوزسون! سن اولسایدین نئیله یه جه یدین؟تیمیزی نجات وئره _ وئره ، گؤر هئچ اعتراض ائدیر؟
جاواد نیکونام: من دئمیرم کی "تورج حق خوردی " پیس اویونچودور! او داور اولماسایدی گسترش فولاد استقلالین دده سین یاندیراردی!
پیس اوشاق: طرفدارلاریز داکی ماشاللاه استادیومو دولدورموشدو!
جاواد نیکونام:بعلی ! یاواش _ یاواش طرفدارزلارین سایین تعطیل گونده دؤرد مین نفرهیئتیرمیشیک!
پیس اوشاق:برکتین آرتسین!طرفدارلاریزا بیر اوزرلیک سالارسان ، نظر ده یر هااااااااا ! آ جاواد ! منیم شارژیم آزدیر ، مژبورام سنی آللاها تاپشیریب آقای ایمان موسوی یه زنگ وورام!...آهان !ائله بیل ایمان موسوی نی ده توتا بیلمیشم!...سلااااااام ! عموغلو نئجه سن؟
ایمان موسوی:سلام پیس اوشاق بی بی اوغلو!چوخ یاخشی وئرلیشین وار !
پیس اوشاق:اوغلان نیه به قاتیبسان؟من سنه عموغلو دئییرم ، نیه به سن قاییدیب منه بی بی اوغلو دئییرسن؟
ایمان موسوی:واللاه! دونندن قاتمیشام!
پیس اوشاق:نه یی قاتیبسان؟
ایمان موسوی:دونن استقلالین قاباغیندا ، گلر ایله تک به تک اولاندا بیلمیردیم هانسی تیمین اویونچوسویام!!!دئییردیم به استقلالین مدافعی یم ، هئی توپو کرنره ووروردوم!
پیس اوشاق: کئچن ایلده مهدی نظری استقلالین گلری ایله تک به تک دوشنده سنین دردینه دوشموشدو ، بو ایل گلدی استقلالا!
ایمان موسوی:یوخ دایی اوغلو جانی!
پیس اوشاق:عموغلو جان!ائله بیل دوغرودان قاتیبسان! آرتیق سنینله ایشیم یوخ ! گئت استراحات ائله سحر یوخویا قالمایاسان!
ایمان موسوی:ساغ اول خالا اوغلو!
پیس اوشاق:جاسم کرار استودیوموزدادیر!من بیر هفته دیر آقای چلنگردن ایسته میشم بو گئجه استودیو پیس اوشاق تی وی ده اولسون کی من ایله جاسم کرارین دانیشیغین ترجمه ائله سین کی مع الاسف گله بیلمه دیلر!یاخشی هله اؤزوم عرب دیلینه مسلطم یوخسا پیس اولاجاق ایدی!ایندی بیر آگهی ده گؤرک تا استودیودا جاسم کرارین خیدمتینده اولاق!
***
قابل توجه طرفداران پرسپولیس و استقلال تهران!سوزش خود را با «روغن موتور تراختور» درمان کنید!"تراختور"،پیشرو در جدول ، پیشگام در تولید روغنهای ضد سوزش »روغن موتور تراختور» ! با یکبار استفاده تا آخر فصل نخواهید سوخت!
***
البیس الاوشاق:السلام علیکم یا اخوی ! یا جاسم کرار محمد!
الجاسم الکرار:علیکم السلام ایها البیس الاوشاق!
البیس الاوشاق:گئجه الخیر ! یحلونی؟ کیف حالک؟
الجاسم الکرار:اهلا و سهلا ! الحال الآن الییرمی !
البیس الاوشاق:بالاخره انت الموفق العقد القرار الفوتبال فی التراختور اولدون یا یوخ؟
الجاسم الکرار:الموفق اولورام!
البیس الاوشاق: الصیغه یا الدائمی؟
الجاسم الکرار:نه صیغه سی ؟ نه دائمی سی؟
البیس الاوشاق: آی الشولوغ و المولوغ ! منه ده یوخ کیییییییییییی ! الشاکی الخصوصی موصوصی ده واریندی هااااااا؟
الجاسم الکرار:الحاشیه بزه مه گؤرک ایها البیس الاوشاق! سن کی اؤزوموزدنسن!
البیس الاوشاق:المجتبی الجباری دن نه خبر؟
الجاسم الکرار:الطرفه ایستگاهی الضربه وورماغین یولون دئمیشم مندن الکوسوب!
البیس الاوشاق:هل انت المتاهل یا المجرد؟
الجاسم الکرار: بین المتاهل و المجرد!
البیس الاوشاق:ساچلارینی دا یونگول له ده جکسن یا یوخ؟
الجاسم الکرار:هر واخت الآندرانیک التیموریان ساچلارین یونگول لتسه من ده یونگوللدرم!
پیس اوشاق : منیم عربیم بوردا قورتولدو ! دای یاواش _ یاواش یاغ یاندیریردیم ، اونا گؤره جاسم کراردان تشککور ائدیرم کی التشریف الگتیردی البیس الاوشاق التی وی یه ! آقای ماهینی استودیوموزدا ایکینجی قوناغیمیزدیر،سلام آقای ماهینی!
ماهینی:سام عیک !
پیس اوشاق: اوغلان بورا استودیودور!نیه منی ایته له ییرسن؟پیس ایشدیر آخی!قودوروبساااان؟ الینده کی او لُنگی ده قوی یئره!بورا مش قنبر قهوه خاناسی دئییل کی!
ماهینی:نئجه میه؟
پیس اوشاق:دده وای ! ننه وای ! بو کیمدیر؟جانلی یاییندا گؤر نه ادا وئریر؟آقای ماهینی! سن گئت داوالارینی آت ، بیر آز دا پماد ضد سوزش وئریرم آپاریب ایشله درسن!گئت خلعتبری نی چاغیر گلسین ایچری!گئت بالامسان!
ماهینی:چاغیررررررررررام دااااااااااا !
پیس اوشاق: داور ماهینی یه "کریم انصاریفرد"ی ایته له ینده اخراج ائتسه یدی ، بئله اوزو آچجیلمازدی!
ماهینی: نمنههههههههههه؟
پیس اوشاق:گئت بلا گؤرمه یه سن!سنینله دئییلدیم!...دده وای!بو گئجه نین ده قوناقلاری بیری بیرینین اوستونه دیر ! ایندی گلن لاپ شرررررررر داغارچیغینا اوخشور باااااا !...سلام آقای خلعتبری!
خلعتبری:سامئیک!
پیس اوشاق:آقای خلعتبری!سنی گؤرنده رحمتلیک بیوک ایمانوئردی نین فیلملری یادیما دوشور! سن آمیتا پاچان دئییلسن؟
خلعتبری:من خلعتبری ، الگوی طرفدارای پرسپولیسم و اینا !
پیس اوشاق:تراختور _ پرسپولیس اویونوندا بیر بتر حرکت اؤزوندن گؤستردین،بو حرکتین آدی نمنه دیر؟
خلعتبری:نئجه تلویزیون سریالی نین آدین " کیف انگلیسی" قویورلار ، بو حرکتین ده آدی "حرمت پرسپولیسی" اولا بیلر ! بیز پیشکسوتلر ایله بئله دانیشاریق! آقای پورغلامی ده بیزیم هامیمیزین بؤیویوموزدوز!
پیس اوشاق:بتر اوغلانسان!بیز بو گئجه نین وئرلیشینده پرسپولیسدن گلن قوناقلاریمیزا پماد ضد سوزش وئردیک!بو پمادی دا سنه وئریرم ، آپار ، هردن لازیمین اولار! عزیز گؤرنلریمیز بو هفته نین ده وئرلیشی بوردا باشا چاتدی. ایستیردیم رسول خطیبی نی ده استودیوموزا قوناق چاغیرام اونودا کی سؤزومه باخمادی بیله سیندن کوسموشم.من رسولا دئمیشدیم مهرداد بایرامی نی تهرانا آپارما ، قوی قالسین تبریزده ، گسترشین نفعینه خطا دوشنده ، بایرامی توپو تبریزدن تهرانا شوتله سین ! اونو داکی سؤزومه باخمادی ، یوخسا مهرداد ائله توپو تبریزدن ده شوتله سه یدی رحمتی یه گل وورا بیلردی ! گلن وئرلیشه کیمی هله لیک!
پیس اوشاق www.pisushaq.blogfa.com
+ نوشته شده توسط پیس اوشاق در پنجشنبه بیست و یکم آذر 1392 و ساعت 23:5 |


text:
یکی از رقص های مورد علاقه مردم آذربایجان است.ملودی بسیار ظریف و دلچسب، حرکات ظریف و نرم، این رقص را در بین توده مردم بطور گسترده ای متداول نموده است. عروسی را نمیتوان یافت که در آن “واغزالی” شنیده نشود. در حال حاضر ملودی این رقص فامیل عروس را مشایعت میکند.
این رقص قدمت زیادی دارد که باید تاریخ آن را بررسی کرد. در عصر ۱۶ یکی از قبیله های بزرگ “قاراقویونلولار” در آذربایجان مسکن می گزیند. آنها ماهنی ها و رقص های فراوانی را به وجود آورده اند البته امروزه اثری از آنها وجدو ندارد.
رقص “واغزالی” ابتدا به صورت تک مئلودیای “قاراباغین آغیری” بوده که بعدها به دو مئلودیای “آستا قاراباغی” و “واغزالی” در آمده است.
به اعتقاد اهالی شکی این مئلودی از مئلودی ماهنی”دنیزه گیرمه” به وجود آمده است که البته نمی توان این اعتقاد را به سادگی باور کرد. بعضی ها هم اعتقاد دارند که این رقص مخصوص بدرقه عروس برای رفتن به خانه بخت در دورست است و در این موقع اجرا می شود.البته هر کدام از اینها نظریه بوده و نه می توان قطعا پذیرفت و نه قطعا رد کرد.
توضیحاتی به زبان ترکی:
“آذربایجان خالقینین ان سئویملی رقصلریندهن بیریدیر. سون درجه ظریف، اورهیه یاتان مئلودییا، اینجه یومشاق حرکتلر بو رقصی خالق آراسیندا داها گئنیش یایمیشدیر. آذربایجاندا ائله بیر توی اولمورکی، اورادا «واغزالی»نین جاذبهدار صداسی ائشیدیلمهسین.
چوخ قدیم، اؤز آدیندان خیلی قدیم رقصدیر. اونون منبعینی تاریخده آختارماق لازیمدیر.
معلوم اولدوغو کیمی، ۱۶ـ نجی عصرده آذربایجاندا جنوبدان گلمیش قارا قویونلولارین بؤیوک قبیلهسی مسکن سالمیشدیر. اونلار چوخلو ماهنی و رقصلر یاراتمیش، لاکین بونلاردان تاریخده ایز قالمامیشدیر. تکجه بیر مئلودییا عصریمیزه قدر گلیب چاتمیشدیرکی، اونودا قارا قویونلولار نسلیندهن اولوب، حاضیردا شکی رایونونون تپه جنت، چای قاراقویونلو، دره جنت، حتم اوباسی، شیرین بولاق، کهریز و باشقا کندلرده یاشایانلار قورویوب ساخلامیشلار. «واغزالی» رقصینین اساسینی تشکیل ائدهن، اوللر «قاراباغین آغیری» آدلانان قدیم مئلودییا سونرالار ایکی حصهیه شاخهلهنرک «آستا قاراباغی» و «واغزالی» مئلودییاسینا چئوریلیب.
شکی ساکینلرینین سؤیلهدیکلری بیر فرضیهده وار. اونلارین دئدیگینه گؤره ایسه «واغزالی» مئلودییاسی «دنیزه گیرمه» ماهنیسینین مئلودییاسی اساسیندا عمله گلیب. بیزجه، بئله بیر فرضیه حقیقتدهن اوزاقدیر. گؤرونور، قوجامان موسیقیچیلری همین ماهنینین مئلودییاسینداکی باشلانغیج حصهسی یانیلدیب. بلی، اگر ماهنینین اولینجی ایکی سطری «واغزالی»نین اوّللینی خاطیرلادیرسادا سونراکی ایکی سطیر، داها دوغروسو، ایکی سطرین مئلودییاسی بو فیکری تصدیق ائتمیر.
بس بو رقصین آدی، آچیق ـ آیدینجا دمیر یولونا حصر ائدیلمیش آدی هارادان مئیدانا گلیب؟ معلومدورکی، آذربایجاندا دمیر یولو خطی ایلک دفعه باکیایله بالاخانی ـ صابونچو و سوراخانی نفت معدنلری آراسیندا سالیندی. اول بو دمیر یول خطیایله آنجاق نفت داشییاردیلار. سونرا سرنشین داشیمالارینادا باشلاندی. اونداندا اول ۱۸۸۳ جو ایلین ماییندا تفلیسله باکی آراسینداکی دمیر یولو ایشه سالینمیشدیر.
تصور ائتمک هئچده چتین دئییلدیرکی، دمیر یولو خطینین اولماسی اهالینین بیر یئردهن دیگرینه گئدیب ـ گلیشینی نه قدر آسانلاشدیرمیشدیر. گلینی اؤز یئرلریندهن باشقا بیر شهره آپاراندا بو خوش سفر دمیر یولونا دوشسهیدی، بوتون قوهوم ـ اقربا، قونشولار و قوناقلار اونو واغزالادهک ماهنی ایله، چالیب اویناماقلا یولا سالاردیلار. واغزالدا بیر داها، قوناقلار اوچون وداعلاشما شنلیگی دوزهلدهردیلر، گلین بیگ ائوینه یولا دوشردی. بورادا، داها دوغروسو، بو عنعنهیه بو طنطنهیه حصر اولونان، یئنی مئلودییا «قاراباغین آغیری» آدلی رقص مئلودییاسی مئیدانا چیخیر. بو آد ایندی بوتون زاقافقازیادا «واغزالی» آدیایله مشهوردور.
حاضیردا بو رقصین مئلودییاسی گلینین آداملارینی مشایعت ائدیر. قوناقلار موسیقینین اوجا صدالاری آلتیندا اوینایا ـ اوینایا، اوللرایسه مشعللرله، تفنگ آتا ـ آتا کوچهلر بویو شنلیکله، (حکماً دئییلکی، واغزالا؛) گئدیر. «واغزالی»نین مئلودییاسیدا تویون بو مقامینداکی شادلیق طنطنهسینین بیر نوع رمزی کیمی سسلنیر، خوش مراسمی داهادا روحلاندیریر. بیگین ائوینده همین موسیقینین مئلودییاسی آلتیندا اونون قوهوم ـ اقرباسی چوخ واخت اؤزوده اویناییر.
سؤز یوخکی، «واغزالی» آدینین عمله گلمهسی بارهده یوخاریدا دئییلنلر یالنیز فرضیهدیر. آخی، هامییا معلومدورکی، گلینلرین اکثریتی آتا ائویندهن چوخدا اوزاغا کؤچمهینده، عادتاً فایتونلارلا (شهر یئرلرینده) و آتلا (کند یئرلرینده) گئدهردیلر. هر حالدا فرضیه اولسادا بونا رئال زمین وار. چونکو گلینین اوزاغا کؤچمهسی، اونون او زامانلاردا هله عادت ائدیلمهمیش بیر نوعده، یعنی واغزاللاردا یولاسالینماسی او قدهر مهم، حیاتی حادثهایدیکی، اونا لاپ خصوصی بیر رقص مئلودییاسی («واغزالی») حصر ائده بیلردیلر.
«واغزالی» رقصی اولدوقجا جاذبهلی، قشنگ، سون درجه لیریک رقصدیر. اونو اینجهلیکله، بیر نوع، سوزگون، آخیجی حرکتلرله اویناماق لازیمدیر. “
منبع:azeridance.com


text:
:) سلاام
ای ییخان، کؤنلوم ائوین، قیل حذر افغانیمدان
ائوین آباد اولا، ال چک دلِ ویرانیمدان
منی مجنونایله فرهاده برابر توتما
من اولارداندا، هنرله گئچهرم جانیمدان
بیرجه گَل گور، نه جفالار چکیرم زولفوندن
خبرین یوخدو سنین، حالِ پریشانیمدان
طعن ائدیر ائل منه «یارین نه وفاسیز چیخدی؟»
ای وفاسیز، دئمیرم من بونو اؤز یانیمدان
سانکی باشدان باشا، بیر شعلهی آهیم گئجهلر
شمعلر، اودلانیر، آهِ دلِ سوزانیمدان
نئیلهرم من گولو، یا لالهنی، انصافیم وار
اونلارین هانسی گؤزهلدیر رخ جانانیمدان
وطنیمده نئجه من ایستهمهییم بیر گولو کیم
جانی جانیملا بیر اولسون، قانیدا قانیمدان
عزیز و حرمتلی دوستلار منی بغیشلیین.:| اصلا هئچ کسین وئبینده نظر یازامیرام :( بو پروبلَم دوزلیر دوزلمز وئبلریزه گئله جاغام .
ساغو اولون کی وارسیز ♥


text:
بو شهری ، کی تانیر سیز ...؟! منده بو شهرده یاشییرام . البت بیر بیریمیزی گؤرموشوک ، آما سایمازدان کئچمیشیک . من سحر لر شهرین گوی دلن لرینین بیرینین قاباغیندا دورارام و هر چیخانی گؤررکن بؤرکومو گؤتوروب ، احترام اوچون اییلرم و یاخود بیلیرسیز کوچه نین ان بؤیوک گؤی دله نی منیم اربابیمین دیر و من اورانین گؤزتجیسی یم . جوما گونلری ارباب اجازه وئرر من اونون داغ شله سینی چینیمه آتام و یاخود اوو ملزمه لرینی داشی یام و اونویلا چؤله چیخام .
ارباب نرمالدا بیراوو ، اوولویانماز ، منده هر نه اوولاسام ، توتار آلار ، نیه کی منیم آغزیمدا « یوخ » کلمه سی یوخدور . بوگون ده اربابلا برابر چؤله چیخدیق . چوخ داغ – داش آشدیق ، آمما بیراووا توش گلنمه دیک ، بودورکی یورولوب بیرهوندور قایایا سویکه نیب ، اونون کولگه سینده اوتوردوق . من یئنه زوروندا قالدیم تا اربابین دوزسوز گولمه جه لرینه اوجا – اوجا گولم ! گون شاخلامیشدی ، هاوادا ایسسی و دورقون حالدایدی ، ایکیمیزینده گؤزوموز ایسترایستمز مورگوله نیردی سحر تئزدن چؤله چیخمیشدیق و منیم چوخ یوخوم گلیردی . بیرآز آیاق لاریمی اوزالتدیم ، یئریمی راحات لادیم تابیرآز گؤزلریمی قیزدیرام . آز کئچمه دی کی بیردن اربابین باغیرتیسیلا دیسکینیب ، یوخودان گویه آتلاندیم ...
- دبش مه ، بیریانادا باخما .....
یئریمده قورویوب یاواشجا سوروشدم ، نیه ارباب ، نه اولوب ؟!!
ارباب گؤزلرین قییب یاواشجا دئدی :
- دالیندا بیر ایلان وار....
یئریمده لاب قورودوم. داش قیه ده ترپنمک واریدی ، آما منده یوخویدو...
گؤزآلتی اربابا باخدیم . ارباب میسا - میسا ایلانا ساری یاخینلاشدی و بیردن بیره ، ایکی خاچالی عصا سینی ایلانین اوستونه توشلادی ویئره چیرپدی . عصا ایلانین بئلینین اورتاسیندا یئره اوتوردو و ایلان تورا دوشوب بیر یئره قاچانمادی . آما اؤزونو ، گویه قووزاییب قمچی تکین یئره چیرپیردی .
ارباب چیغیردی : تئزدور آیاغا ، بیرداشلا اونون باشینی از ، تئزاول ... .
اَهَک تکین آچیلمیشدیم و بیلیردیم کی اوزومده رنگ قالماییب . تیتریه – تیتریه آیاقا قالخیب ، اوطرف بوطرفه باخدیم بیریئکه داش بلله ییب ، الیمه گؤتوردوم . ارباب ایلانین آتلانیب دوشمه سینه و بیرده بوکی آخیردا بیرشئی اوولاییب ، اوجاسسیله گولوردو و گولماق دان آزقالمیشدی کئچینسین . اوحالدا منه امر ائدیردی : - وور ... وور باشینی از- تئزاول .... ایلانین باش قیسمی عصایا یاخینیدی و چوخ ترپه ننمیردی، اودورکی حرکت سیز گؤرونوردو ، فقط ، تئز- تئز ایکی خاچالی قارا دیلینی دوداق چاتلاغیندان ائشییه چیخاردیردی . گؤزوم حرکت سیز و روح سوز گؤزلرینه ساتا شدی واورادا دوندو . سانیاسان منی سحیرلدی . گؤزلری یالواریردی کی اونو بوراخاق . اربابدان بوراخما ایذنی ایسته دیم ، آما ارباب یئنه ایسته دی کی اونون باشینی ازم . گؤزلریمی یوموب داشی گویه قالدیریب ، موحکم اونون باشینا چیرپدیم . شانسدان ، داش دوز اونون باشینا ده ییب باشینی پاتلاتدی . داشی بیرده گوتوردوم تا بیرده وورام . گؤردوم ایلانین باشی شلم - شوربا اولوب ، دای اوندان بیر ایلان چیخمازدی . الیمده کی داشا باخدیم . ایلانین بیرگؤزو ، ات – قان ایچینده ، ساب سالیم داشا یاپیشیب منه ساری باخیردی ، دییه سن منی دانلاییردی ... .
داشی یئره آتدیم . اوره ییم بولانیردی . باش سیز ایلانین آتلانیب دوشماغینا باخماییب ، ترتوکه - توکه یئره اوتوردوم . حالیم اوزومه گلر گلمز ، اربانین امریله ، ملزمه لری توپلاییپ یولا دوشدوک . بیرآز گئدیب بیر کیچیک یاشیللیغا توش گلدیک . ارباب اورانی گوررکن دئدی : « یورولموشوق ، چادیری قور گئجه نی بوردا قالیریق » . تله سیک چادیری قوردوم . اوجاقی آلیشدیردیم ، سوقاینادیب ، چای دمله دیم و ایکی کنسرو آچیب ، شام یئد یک . سونرا چادیرین ایچینده بویرولندیک . ارباب یالاندان – دوغرودان ایلانا راجع هر نه خاطیره عاغلینا گلیردی ، سؤیله ییردی و من اونون سسی نین تیتره مه ییندن بیلیردیم کی اودا منیم تکین فیکرده دیر و قورخور. نیه کی هم من و هم او یاخشی بیلیردیک کی هر ایلانین بیر یولداشی وار کی مین لر متره یول گئدر تا اونون یولداشینی اولدورندن اینتیقام آلسین و بیزده فیکیر لشیردیک ، اولمویا ایلانین یولداشی گلیب بیزدن اینتقام آلا .... بودورکی هاوا قارانلیقلامامیش ، ایکی میزده یوخو کیسه لرینه گیریب بوتون زیپینی باغلادیق و یوخلاماقا چالیشدیق . یورقونلوقدان گؤزوم تئز قیزدی و یوخویا گئتدیم .
یوخودادا اربابی گؤروردوم کی قایانین اوستونده دوروب اوجا سسیله گولور و بارماقیلا منی گؤرسه دیب دییر: " ایلانی سن اولدوردون ... سن اولدوردون ..... " منده الیمده کی داشا و اونون اوستونده کی ایلان گؤزونه باخیب آغلاییرام ....
بیلمیرم نه قدر یاتمیشدیم کی اربابین سسیله یوخودان قالخدیم : « اولان دورگور بوسس ، نه دیر ؟!! »
اربابین سسی ، قورخودان تیتریردی . قولاخ لاریمی قیپدیم ، اولده بیرسس اشیتمدیم . آما سونرا بیر ضعیف خیشیلتی سسی قولاغیما دیدی . اربابدان سوروشدوم : مگر بوسس موهوم دور ... ؟!
-« بلی کی موهوم دور ! بو ایلانین یولداشیدیر کی گلیب بیزی سانجا ، دور بیر چادیرین دووره سین گز ، گؤر هاردادیر ... ! »
بوسوزلرمنیم ده اوره ییمی تؤکوب بوشالتدی . اؤزاؤزومه دییندیم : نیه به من ؟! ایلانی سن توتوب منه امرائتدین ... اولدور ، ایندی ده من دوروم ایلانین یولداشین آختاریم ...؟!!
آما نئجه کی دئمیشم ، منده یوخ دئمک جورعتی یوخدور ، بودورکی ، دینمز سوله مز کیسه نی آچیب ، چادیرین گوشه سینی قالدیریب ائشییه چیخدیم . اَل چراغینی او طرف بو طرفه سالدیم . بولعنته گلمیش چیراغیندا باطریلاریندا گوج یوخویدو و بیرکیبریت ایشیغی تکین بیرایشیق سالیردی ، قارانلیقدا آیاق بارماقلاریمین اوستونده دیزلریمی قالدیرا قالدیرا چادیری دوور ووروب و تئزچادیراقاییتدیب دئدیم : ارباب بیر شئی گورنمه دیم ، سس کسیلمیشدی ..... سونرا گیردیم کیسه مه . ایکی میزده کیسه نین ایچینده چونبه لتمه اوتوروب ، قولاخ قیپمیشدیق . هردن خیشیلتی گلیردی ،هردنده کسیلیردی .
قؤرخودان یوخو باشیمیزدان قاچمیشدی . چیراغی اویان بویانا سالیردیق . هر دن ده ارباب قاشیقی، روح کاسایا چالیردی تا اگر بیرشئی ده گلسه ، قورخوب قاچسین !
منده توفنگی الیمده ساخلامیشدیم تا بیر شئی گورسم ، آتش ائله یم .
چؤلون قارانلیق هاواسی نی ، چیت چیت لارین سوسولتوسو بوروموشدو ، آمما بیز قورخودان خیشیلتی دان باشقا بیر َسس اشیتمیردیک . ساهات لار بوجور قالدیق . اَل چیراغینین باطری سی توکندی ، دای بیرایشیق یوخویدو . ارباب هر دن بیر کیبریت یاندیریردی اودا تئز سونوردو . یوخودان اؤترو الوردوک ، آما جورعت اله میردیک گؤزلریمیزی اوست اوسته قویاق ، باشاردیقجا دا گؤزلریمیزی بره لدیب باخیردیق کی لاب اینجه ترپنماقی گؤرک . ساهات چوخ یاواش سووشوردو . ایکیمیزده اوره ک لریمیزین یاعنینی یئدیک تا هاوا ایشیق لانماغا اوز قویدو . گؤز گؤزو گؤرر گؤرمز چادیردان ائشییه چیخدیق و هر طرفی دقتیله آختاردیق . بیر شئی تاپانمردیق تا بوکی ارباب کنسرو قوتوسونون باشینا چاتدی . بیردن قوتونو منه گؤرسه دیب قاه قاه گولدی . قوتویا یاووقلاشیب منده قوتونون ایچینه باخدیم . بیردن بیره منده باشلادیم گولماقا . گول ها گوله سن . بیزیم قوندارما گولماق سسیمیز چؤلده دینگیلدیردی . گولوردوک تااوتانماغیمیزی گیزله دک ، نییه کی گئجه دن بیردنه پوخ دیغیرلادان کنسرو قوتوسونا دوشوب چیخانمیردی .....!!


text:
برگزاری تجمع اعتراضی در مقابل سفارت ایران در سوئد در محکومیت احکام صادره برای فعالین سیاسی آذربایجان+ تصاویر+ ویدیو
آذوح: ظهر روز یکشنبه، 6 مرداد، جمع کثیری از فعالین سیاسی و منسوبان تشکلات آذربایجان جنوبی با حضور در مقابل سفارت ایران در استکهلم، نسبت به برخودهای شدید امنیتی با فعالین آذربایجانی اعتراض نمودند.
به گزارش آذوح در این تجمع که از ساعت 14 آغاز گردید در ابتدا حاضرین با سردادن شعارهای ملی و درخواست آزادی زندانیان سیاسی آذربایجان به سمت درب سفارت شروع به حرکت نمودند که در میانه ی راه با مخالفت ماموران پلیس سوئد روبرو شده و از ادامه ی راهپیمایی آنان ممانعت به عمل آمد.
در ادامه ی این تجمع تعدادی از فعالین آذربایجانی و نمایندگان تشکیلاتها(آقایان سجاد رادمهر، ستار سئوگین، محمود بیلگین، امیر مردانی و خانم افسانه سولدوزلو) ضمن بیان گوشه هایی از مشکلات و سختیهای بوجود آمده در مسیر احقاق حقوق ملی آذربایجانیان اعتراض خود را به سیاستهای شونیستی رژیم ایران ابراز داشتند. درخواست آزادی بی قید و شرط زندانیان سیاسی آذربایجان علی الخصوص شورای مرکزی یئنی گاموح آقایان لطیف حسنی، یوروش مهرعلی بیگلو، شهرام رادمهر، بهبود قلیزاده و محمود فضلی و دیگر فعالین شجاع آذربایجانی همچون سعید متین پور، مهدی حمیدی، حسن ارک و... از مهمترین خواسته های حاضرین در این تجمع به شمار می روند.
معترضین که از شهرهای مختلف سوئد همچون گوتنبورگ، استکهلم و... حضور یافته بودند در پایان این تجمع ضمن قرائت بیانیه ای از تمامی فعالین آذربایجانی خواستند نسبت به صدور احکام سنگین حبس و شرایط بسیار وخیم زندانیان سیاسی آذربایجان واکنش نشان داده و تجمعاتی را برگزار نمایند. ایشان با محکوم نمودن صدور حکم 45 سال زندان برای شورای مرکزی یئنی گاموح آزادی بی قید و شرط آنان و دیگر فعالین آذربایجانی را وظیفه ی فوری رژیم ایران دانسته، عواقب ادامه ی وضعیت وخیم زندانیان را متوجه حکومت ایران دانستند.
متن این بیانیه که توسط سخنگوی جنبش دانشجویی آذربایجان-آذوح(آقای امیر مردانی) قرائت گردید در ادامه آورده شده است.
این تجمع اعتراضی که با دعوت دو تشکل گادپ و آذوح و با حمایت صمیمانه ی جمعی از فعالین سیاسی ساکن استکهلم برگزار شد پس از نزدیک به 1.5 ساعت به کار خود پایان داد.
آذوح
ایستوکهولمدا ایران سفیرلیگی اؤنونده کئچیریله ن آکسییادا ایشتیراک ائدنلرین بیلدیری سی
دیرلی یوردداشلار،
بو گون چؤکمکده اولان ایرقچی ایران ایسلام رئژیمی درین بیر سیاسی، اقتصادی و اجتماعی بحرانلارلا قارشی-قارشییا گلهرک سون دوراغینا چاتمیشدیر. بو توتالیتئر و تئرورچو رئژیم اؤز اساسینی قان اوزرینده قویموشدور. اون مینلرله فرقلی سیاسی دوشونجه و اقیدهیه مالیک اولان سوچسوز اینسانلاری آغیر و قئیری اینسانی ایشکنجهلر آلتیندا و یاخود 10-15 دقیقهلیک گولونج محکمهلردن سونرا وحشیجهسینه اؤلدورن بو رئژیم، دونیانین ان قددار و سیاسی باخیمدان ان حیثیتسیز و رزیل رئژیملریندن بیری ساییلیر.
آنجاق، چاغیمیز بوتون ظلم آلتیندا و موستملکه اولان میللتلرین قورتولوش چاغیدیر. دونیانین دؤرد بیر بوجاغیندا موستملکچیلییه معروض قالان میللتلر اؤز حاقلارینی الده ائتمک اوچون آیاغا قالخیب، جدی شکیلده موجادیله وئرمکدهدیرلر. آذربایجان تورک میللتیده دونیانین باشقا زنجیرده اولان میللتلری کیمی آزاد و اؤز گلجیینی اؤزو بلیرلمه نیتیندهدیر. او، بوتون حاقلارینی الده ائتمک، اسارت زنجیرلرینی قیرماق، نه تهر یاشادیغینی و تالئیینی اؤزو بللی ائتمک ایستییر. بو هر میللتین دوغال حاقیدیر و دونیانین هئچ بیر گوجو بو قوتسال ایستهیه مانه اولا بیلممیشدیر.
آذربایجان میللی حرکاتی تامامیله موستقیل، دئموکراتیک و مدنی بیر حرکاتدیر و نئجه کی عملدهده گؤسترمیشدیر، ایران آدلانان اؤلکهنین هئچ بیر مرکزیتچی پارتی، قوروم و ایران آدلی حرکتلرله بیر ایلگی و ایلیشگیسی یوخدور. بو گون آذربایجان تورک میللتی، میللی شعور باخیمیندان اؤز گلیشمهسیله میللت-دؤولت سوییهسینی باشا وورموش و میللی گلوبال دوزن قایدا قانونلارینا اویقون اولاراق مودئرن و چاغداش میللت و دؤولتلرله چاغیمیزا اویغون دوزگون علاقهلرینی قورماق ایستییر.
سایین سویداشلار،
هر میللتین تاریخینده درین ایزلر بوراخان و اونون تاریخی یادداشیندان هئچ بیر زامان سیلینمهین ائله بیر حرکتلر و اونا اؤندرلیک ائدن شخصیتلر اولموشدور کی، او میللتلر یاشادیقجا اونلاردا یاشایاجاقلار.
بیلدیگینیز کیمی ایران شووینیست رئژیمینین میللی فئاللاریمیزا وئردیگی قئیری-اینسانی، سیاسی حؤکملر اساسی ایله آرتیق 16 گوندور میللی سیاسی قهرمانلاریمیز دؤکتور لتیف حسنلی، یوروش مئهرلیبیلی، محمود فزلی، ساوالان رادمئهر و بئهبود قولیزاده قوندارما حؤکملره ائتراز اوچون آجلیق آکسییاسی کئچیردهرک اؤز جانلارینی جدی تهلوکهیه سالمیشدیرلار. وورغولاماغی گرکیر ایران رئژیمی بو عزیزلریمیزه توپلام 45 ایل حبس جزاسی وئرمیشدیر.
بیز ایسوچده یاشایان میللی سیاسی اکتیویستلر و سیاسی تشکیلاتلار منسوبلاری، یئنی گاموه لیدئرلئرینین آجلیق آکسییالاریندان حمایه ائدیر، بو فاللاریمیزلا بیرلیکته بوتون دیرلی میللی و مدنی فاللاریمیزا صاحب چیخاراق ایران رئژیمینین بو حقوقسوزلوغونو و اینسانلیق دیشی سیاستلرینی شدتله قینایاراق بو فاللاریمیزین ان قیسا زاماندا سربست بوراخیلماسینی طلب ائدیریک. عینی زاماندا بوتون سیاسی و اینسان حاقلاری چرچیوهسینده چالیشان تشکیلاتلار و ائلهجهده بوتون میللی فاللاریمیزین بو اوزوجو و تاریخی اولایی گؤز آردی ائتممهلرینی و بیرلیکته جدی تپکیلرینی اورتایا قویاراق بو میللی فاللاریمیزا دستک اولمالارینی دیلییریک.
عشق اولسون وطنیمیزین آزادلیغی اوغروندا تؤکولن مقدس قانلارا!
یاشاسین آذربایجانیمیزین قورتولوشو یولوندا برابرلیگیمیز و بیرلیگیمیز!


text:
سال دوم شماره ی 88
توروکاست (تورک سُوی قیریم سیاستی// سیاست نسل کشی تورکان) (5)
قونسور
تُویون دَملی پیلوسو
اُورسیَتده اُولان قونسورلولارین دیلیجه دئییرلر: کئچل اَوَزین دده سی کالبای قودرتین حَیَتینده اولان داشین آلتیندا کوللی میقداردا خزینه باسدیریلیبدیر. اُونلار دئییرمیشلر: بیز اَشکارلیق دُوورونده تُویون دَملی پیلوسون اَشکارلارین زولمونده ن بو داشین آلتینا قویوب هامی لیقدا گئتدیک اُورسیَته.
غولام حوسئین نین اَشکارلارین اَلینده اؤلدورولمه سی
غولام حوسئین دده ش گیلین عمیسی اوشاغی، آغاموغلانین اوغلو ایدی. اَشکارلیق دُوورونده اونو سرداوا چای باشیندا یعنی قاراچای اؤروشونده اؤلدوردورلر. غولام حوسئین سرداوا چای باشیندا اؤکوزو ایله بیرلیکده گئدیرمیش، اَشکارلارا توش گلیر اونلار غولام حوسئینه دئییرلر کی: اَده اؤکوزو بوراخ گئت، اَده اؤکوزو بوراخ گئت، یوخسا سَنی اؤلدوره جَییک. اودا سؤزه باخمیر، نیهایت اَشکارلار اونو گوللـه ایله ووروب اؤلدورورلر، اؤکوزوده گؤتوروب آپاریرلار.
اَشکارلارین هوجوموندا مچیده سیغینانلار
اَشکارلار قونسور کندینه هوجوم ائده نده بیر حیسه مردوم قورخوسوندان گئدیب مچیده سیغینیرلار. اَشکارلارین مچیده سیغینانلارایلا عومومن ایشلری اولماز ایمیش. آنجاق آدام اولمایان بُوش ائولری تالان ائدیب وار یُوخونو آپاریرمیشلار. باشقا بیر حیسه ده چؤل باییرا تؤکولوب داغ داشدا گیزلَنیرمیشلر. داغ داشدا گیزلَنن کندلیلر، اؤروشده داش قویوب اوجاق دوزه لدیر میشلر تا چای دان، تره ده ن، هُوررادان و ... پیشیریب یئییب اؤلمیه لر.
اَشکارلارین هوجومونا معروض قالانلارین وحشی بیتکی و یا اُوت علف یئمه لری
حاجی یاغوبون آناسی خانیم جاهان ایرحمت لیک دئییر: او گونلرین آللـه هئچ کافارا گؤسَترمه سین. اَشکارلیقین قیزغین گونلری ایدی اوستا قوربان اَلی یاییلاقا گئتمیشدی، اون ایچون ائوه گلمک ایمکانی یوخ ایدی. بیزیمده ائوده آزوقه میز یوخ ایدی. اوستا قوربان اَلی یاییلاقدان گلیب چیخینجایا قدر بیر هفته زامان چَکدی. بو بیر هفته ده عایله آجلیقدان اؤلوم عرفه سینه گلمیشدیر. من تامام سعیمی گؤستریردیم آجلیقدان اؤلمیه ک، اون ایچون اَوَه لیگی (بیر نوع وحشی بیتکی دیر) اُووب اُونا بیر آز اون چالدیم. اُونو غذا پیشیریب اوروج توتودوم. بو زولوم و نوصوبَت نن حاجی یاغوب حاجی زاده یه سوت وئردیم،
مجیده سیغینان حوسئینی قمه له ییب اینَگینی مچیدده ن چیخاریب آپاردیلار
ایرحمت لیک حوسئین بلقیسین اَری ایدی. اونون اینَگین اَشکارلار ایستئییر آپارسین. حوسئین اینَگی اَشکارلارا وئرمیر. بیر آز آرادا داوا دالاش اُولور آخیردا حوسئین اینَگی گؤتوروب گئدیب مچیده سیغینیر. اُو اینَگی مچیده کئچیریب قولونو اینَکله مچیدین دیره گی نین دُووره سینه سالیب اُونلاری بیرلیکده قوجاقلاییر. نقدر اَشکارلار اونو شاللاقلاییرلار کی بلکه حوسئین اینَگی بوراخسین، حوسین اینَگی بوراخمیر. نیهایتده اَشکارلار حوسین نین قوللارین قمه له ییب اُونو ایشده ن سالیرلار. اودا اینَگی بوراخیر. اینَگین بیزووو، مَلیه ـ مَلیه قالیر. آنجاق بئله ده قالمیر اینَک قاچیب گلیر حوسئین نین ائوینه.
فئیزی نین باشینا گلن لر
حاجی آباس اَلی نین آتاسی فئیزی نین دیلیجه دئییرلر: اَشکارلیقدا، آشاغی ده ییرماندا بوغدا دارتیب اون ائله میشدیم. ائوه آپاراندا اَشکارلارا راست گلدیم. اونلار قُوودولار من قاچدیم،اونلار قُوودولار من قاچدیم. تا اینکی یئتیشدیم ائوه و تئللیه دئدیم: آی آرواد تئز اول بایدادا سُویوق سو گتیر. اونی سووا تؤکوم بلکه اَشکارلار اُونو آپارا بیلمه سینلر، ائله ده اُولدی. اَشکارلار گلدیلر باخدیلار اونی ائله گؤردوکده آپارمادیلار. آنجاق او خمیر نئچه گون قالدی سونرا اونو قیژقیرمیش حالدا پیشیرنده، تندیرین توستو چیخماسیندان جریانی بیلیب تؤکولدولر ائوه پیشیریلن چؤره ک لری گؤتوروب آپاردیلار.
شای سَوَنلی اَلی گوشاد بَگین رحمه گلمه سی
شای سَوَنلی اَلی گوشاد بَگین امری ایله اُونون آداملاریندان بیر جُوغاسی بیر گَرَن اسلاحا ایله قوروقچی قویدولدولار تا اَشکارلار ساوالان اتَگینده کی کندلره هوجوم ائده بیلمه سین لر.
قونسورو چاپیب داغیدانلار
قونسور ماحالینی چاپیب داغیدان اَشکارلار عومومیتله شای سَوَنلرین قوجا بَگلی، هامپا و ... تایفالاریندان عیبارت ایدی.
یئر آغلادی گؤگ آغلادی حتا اَشکار آغلادی
قونسورا اَشکارلار هوجوم ائدیر، مردوم اَللرینه گَلَنی: کوح توشن تُویوخدان توموش تا قاب قاجاق، پال پالتار، قُویون قوزی، کئچی و ... سایره نی گؤتوروب مچیده سیغینیرلار. مردوم مچیده گیرنده مچیدین دهلیزینده تونلوک اولور. کوح توشن تُویوخلار جوجه لری ایله بیرلیک هوجوم ائده نلرین اَیاخلاری نین آلتیندا قالیب تلف اولورلار. دئییلن لره گؤره مچیدین دهلیزینده اوقدر تُویوخ جوجه تلف اولور کی اَشکارلار گلیب بو شرح حالی گؤرنده اونلاری آغلاماق توتور. اَشکارلارین باشچیللاری نین بیری گلیب بو شرح حالی گؤردوکده دسمال گؤتوروب آغلایاراق دئییر: پروردیگارا بو زولمه دای راضی اولما. داها بو زولوم یئرده قالماز. دئییلن لره گؤرا او دوعا دان سونرا ساکین لیک باشلادی.
سن اَشکارلیغی گؤرموشدون می؟ سن آشکارلیقدا هارداییدین بس؟
1354 اینجی ایل ایدی قونسورلو جلیل حاجی زاده نین اردبیلین خاتم النبی محلله سینده هفته خانلیق روضه سی وار ایدی. رحمت لیک چاناق بولاقلی موللا شیخ آبدوللا روضه ده اوسوب حاجی زاده ده ن سوروشدو کی: مشد اوسوب نامازووی قیرائت ائله گؤره ک سَهوین وار می یوخسا یوخ؟ مشد اوسوب دئدی: من نامازیمی دییه جییه م آمما سن اَشکارلیغی گؤرموشدون می؟ سن آشکارلیقدا هارداییدین بس؟ بازار لوتونو گؤرموشدون می یوخسا یوخ؟ گلیردی سنگه یی آدامین اَلینده ن آلیب آجیندان آغزینا تپیب یخیلیردی یئره تا چؤره گی یئییب آجیندان اؤلمیه، او حالدا بازار لوتونه بئش یوز تَپیک ویریردون چؤره گی بوشلاییب اَیاغا دورموردو کی دورموردو. گولـله نی تُویوغا ویرمیردیلار آداما ویریردیلار چونکی آدام اؤلنده ن سونرا اَتی یئییلمیردی ولی تُویوغ اؤلنده ن سونرا اَتی یئییلیردی. سیرتیق اوشاغی گؤرموشدون قوجا کیشی یه گؤزون آغاردیب دئییردی: عمی قورخما قولاغووی کَسمه ره م....
اَشکارلیغین دای گؤتو چیخیب دیر
قونسورلو اوسوب حاجی زاده دئییر: اَشکارلیقدا اردبیلین اوستو اؤرتولو بازاریندا گئدیردیم گؤردوم جانا سینان بیر گوموش دسته، پیچاق یئره دوشوب دیر. بیر قوجا کیشی کَرَزده نیر کی اونو گؤتورسین، آمما بیرده نه بالاجا اوغلان، قوجا کیشینی گؤز آلتیندا ساخلاییب دیر بلکه گوموش دسته پیچاقی اؤزو گؤتورسین. قوجا کیشی بئله گؤردوکده بالاجا اوغلانا گؤزون آغارتدی تا اوشاق قورخوب گوموش دسته پیچاقین گؤتورمه سینده ن واز کئچه، بو آندا بالاجا اوغلان دئدی: قورخما عمی، قورخما، قولاغووی کسمه ره م. اوشاغین بو قیرمیزی لیغین گؤردوکده من بُویدا آدام یئریمده برق توتموش آدام کیمین دایاندیم. هاچاندان هاچدانا اؤزمه گلیب دئدیم: اَشکارلیغین دای گؤتو چیخیب دیر.
اَشکارلیق دُوورونده کند اهالیسی نین گئجه گوندوز کئشیک دورمالاری
اَشکارلیق دُورونده کند اهالیسی گئجه گوندوز سیرا ایله آرا بیر کئشیک قالیرمیشلار. اُونلار اَشکارلیق قورتاراناده ک کئشیک وئرمه گی ایدامه وئریرلر.
اَشکارلارین زولمونده ن کندی تَرک ائدیب قوربَتده آجلیقدان اؤلن لر
اَشکارلیق دؤورونده بیر عیده: پئنجی (سید وئردی و ماخسی نین آتاسی)، کریم (اَلی بالاش و قیزخانیمین آتاسی)، شاهمار (آللاه وئردی و سیمزارین آتاسی)، نیفتواللا (رحمت و چیبی نازین آتاسی) التیفات (میرعلم اوغلو) ندان عیبارت آجلیقدان قونسورو تَرک ائدیب قوربَته گئدیرلر. بلکه قوربَتده بیر ایش گوج اَلده ائده بیلسین لر تا اُونون گلیری ایله قونسوردا عایله لرینی یاشادا بیلیب اؤلوم تهلوکه سینده ن قورتارا بیلسین لر. آنجاق تاءسوف اُولسون کی اُونلار قوربَتده ده آجلیقدان و اَمن اَمان سیزلیقدان جان قورتاریب بیر ایش اَلده ائده بیلمیرلر. نیهایت قوربَتده اؤلورلر. قونسور تاریخینده بونلارا آجلیقدان قوربَتده اؤلن لر دئییرلر.
شابَییم ایله قیلینج نئجه آرپا چؤره گینی قینادیلار
شابَییم بالاخانین ننه سی (رحمت لیک «بؤخان // بؤیوک خان» ین آروادی) آرپا چؤره گی زامانی یعنی اَشکارلیق زامانی نین آخیرلاریندا، آرپا چؤره گین بیشیردیکده ن سونرا اُونو تندیر شیشینه تاخیب تندیرین اوستونده اُولان ائوین باجاسیندان ائشیگه قالدیریب دئییر: گئت بیرده قاییدیب گلمیه سَن. اگر بیرده قاییدیب گلسَن سَنی بئله بئله ائله ره م.
همین دُوورده شاه مرادین قیلینج آدیندا بیر نؤکری وار ایمیش. او اصلن قونسورکندلی ده ییرمیش. قیلینج آرپا چؤره گی نین دیبیرین داغدان اوزی آشاغا هلله دیب ایتی دالینا سالیب دئییر: گئت سنی ایت آپاران اُولسون. قیلینچ اینقیلابدان سونرا اردبیلین سالمان آباد محلله سینده برق قاچاقچی لیقی ائدیرمیش. یعنی دوولت ده ن ایجازه سی اُلمادان دولتین برقین اُونا بونا ساتیب پول آلیرمیش. دئمَک دولتینده اُونا گوجو چاتمیرمیش.
دئییلن لره گؤره بو حادیثه لرده ن سونرا آرپا چؤره گینی داها بیر کیمسه گؤره بیلمه دی. دئمَک اهالی نین وضعیتی یاخشیلاشدی. آرپا چؤره گین یئمَک بؤیوک بیر نوصوبَت ایدی. لامسّب داش کیمین اُولوردی. آدامین دیش باشین اَلده ن سالیردی. چؤره ک واختی گلنده مردوم ائله بیل اؤلومه گئدیردی. نه یئمَک اُولوردی نه ده یئمه مَک اُولوردی. قالیردون اُودنان سویون آراسیندا.
اَشکارلیق و ایندی
اوسوب حاجی زاده: زمانه عوض اُولوب دیر، بیز قدیم (اَشکارلیقدا) چؤره گی کیلونان خیاری ده نه ینَن آلیردیق، ایندی خیاری کیلونان چؤره گی ده نه ینَن آلیریق. اَشکارلیقدا آدامین ارزیشی بیر گوللـه ییجَک یوخ ایدی.
چیل گز کندی تالان اُولوب داغیلدی
اَشکارلیقدا چیل گز کندی شای سَوَنلرین هوجومونا معروض قالیر. بیر پاراسی بو هوجومدا قیریلیب آرادان گئدیر. باشقا بیر پاراسیدا داغ داشدا گیزلینده ن قاشدی قُوودی شرایطینده یاشاماغا مجبور اُولورلار. قاشدی قُوودی شرایطینده یاشایانلار عومومیتله چؤل باییرین اُوت علف لرینده ن یئدیک لرینه گؤرا ناخوشلاییب نیهایت باششاغا دوشوب اؤلورلر. اوچونجو بیر حیسه سی ده اردبیل شهری نین یاخین لیغیندا یئرلَشَن گول میغان کندینه کؤچوب گلیرلر. چیل گزلیلر گول میغاندا بیر نئچه ایل قالمالی اُولورلار. دئییلنلره گؤرا، بو مدتده چیل گزلیلر گول میغاندا مچیدده تیکیرلر. بو دُوورده چیل گز کندی کامیل شکیلده داغیلیب غیر مسکونی لشیر.
آیدین داشمانلی


text:
اوندا کی خیاوانلار ایندیکی کیمی شولوغ دئییلدی ، ترافیک سؤزو ده هله سؤزلوکلره یول تاپمامیشدی منیم بیر “رکس” موتوروم وار ایدی نمنه؟یالنیز بیر ایرادی وار ایدی ، او دا بو کی تئز یورولاردی اونا گؤره هردن من اونو سورردیم هردن ده او منی! نه تورموزو دوز ایشلردی نه گازی !هله پیس _ پیس ده اونونلا تک چرخ ده ووراردیم ! بیزیم زامانین دا اوشاقلاری کنکور زاد بیلمزدیلر کی نمنه دیر ، نه اینترنت وار ایدی ، نه گیم ، نه ده فیسبوک ! ائله اونو باشاراردیق کی بیر – بیریمیزه قورخماز و اورکلی آدام اولدوغوموزون پوزون وئرک !
منیم بیر یولداشیم وار ایدی “هوندا” سورردی، بیر گون کوچه باشیندا دوروب بیر – بیریمیزه افتخاراتیمیزدان تعریفلیردیک ، منه دئدی :«من اوتوبانی ۱۲۰ سرعت ایله ترسه گئدرم !»دئدیم:«اوغلان ایشین دئییل ، اوز به اوزدن گلن آرابالارین بیری گلر آلار آلتینا ، آسفالتا یاخیلارسان!»دئدی:«اینانمیرسان اوتور گئدک!»
ایندی چیخمیشیق اوتوبانا ، یولو ترسه لاین ایله گئدیریک ،اوز به اوزوموزدن گلن آرابالار دا بیری چیراغ وئریر ، بیری سیقینال چالیر ، بیری یامان دئییر ؛ او یولداشیم دا ۱۲۰ دئسم یالان اولار ، هئچ اولماسا ۹۰ سرعت ایله گازلیر هردن ده چؤنوب مندن سوروشور:«قورخمورسان؟»من ده دوزون آختارسانیز قورخومدان ال-آیاغیم اسیردی آما کیمدیر اوزدن گئدن؟«یوخ بابا ! ندن قورخاجاغام دئییب !»هؤووشنه چکیردیم ! هر نه جور ویراژ وئریردی مندن سوروشاندا:«قورخمورسان؟» دئییردیم:«یوووووووووخ!» سونوجدا سانکی یولداشیم اوزدن گئتمیشدی ، یاواشلادیب کوچه میزه قاییتدیق. موتوردن دوشنده منه دئدی :«یامان اورکلری بشر ایمیشسن ! من سنی بئله بیلمزدیم !»
دئدیم:«اولسون ! بیر گون ده من موتورومو چیخاردارام ، سن دالیدا اوتورارسان گؤرک سن ده منه تای اورکلیسن یوخسا قورخاقسان!» آغزین بوزوشدوروب دئدی:«رکس ایله چیخاجاغیق یوخسا موتورونو ده ییشیبسن؟»دئدیم:«یوخ ائله من هامان او رکس موتور ایله سنی ائشیه چیخارداجاغام!»یولداشیم گولومسه ییب گئتدی.
بیر گون موتورو ائشیه چیخارتمیشدیم هر نه آیاق ووردوم ایشلمه دی کی ایشلمه دی ! هامان او یولداشیمی گؤردوم منه ساری گلیر . یاخینلاشیب گوله _ گوله «هه؟یئنه ده ایشله میر؟» دئدی.دئدیم ایته له سن ایشلر!بیر آز یول ایته له یندن سونرا موتوروم اوتقونارکن نفس آلیب یولا دوشدو . موتورو ساخلاماق ایستیردیم گؤردوم تورموزدان خبر یوخدور ! آیاقلاریمی یئرده سوروتله ییب زوران _ گوجن ساخلادیم ! بیردن یولداشیمی اوزدن آپارماق ووردو بئینیمه ! اؤز _ اؤزومه دئدیم :«اوغلان ائله ایندی بو تبرزه نی قورخوتماق زامانیدیر هااااااا !» یولداشیمی چاغیریب دئدیم : « بو گون ده ایستیرم من سنی اؤز موتوروم ایله قورخودام ! قورخماسانسا اوتور گئدک !» او دا گوله _ گوله سؤزومو قبول ائله دیکده موتورو گازلادیم؛ اؤنجه یولون بیر آز اوزو یوخاریسی وار ایدی؛ رکس موتورون دا آخی بیر نفره آپارماغا گوجو اولمازدی هاندا قالسین ایکی نفر ! زیققینا – زیققینا گئدیریک هردن ده من میرتیندان اؤترو یولداشیمدان سوروشورام:«آی اوغلان ! قورخمورسان؟»او دا «هله بو یول گئدیرکی منی ده قورخودا؟»دئییب گولوردو ! من بو سورغونو اوچ _ دؤرد دؤنه یولداشیمدان سوروشدوم کی گوناهی بوینومدان آچام آما یول هله اوزو یوخاری اولدوغونا گؤره هر زاددان خبرسیز «یوووووووووخ بابا !»دئییب یئنه ده دیزینه چیرپیب من ایله موتوروما گولوردو !
یولون اوزو یوخاریسی قورتولدو ؛ ایندی دوشموشوک اوزو آشاغی یا ، تورموز داکی یوخدور ، موتورون بورنو شیشیب نه گئدیر؟ من ده بیله _ بیله سایمایاراق هئی گازدیر کی وئریرم ، گئت به گئت ده سرعتیمیز یئیینله شیر! هردن یولداشیما چؤنوب سوروشورام :«قورخمورسان؟»هر دؤنه سوروشدوقجا ، ایستیر اوزدن گئتمه سین ، دئییر :«یوخخخخخخخخخ بابا !» بیر آزدان سونرا دئدیم :« سانکی تورموزوموزدا توتمور ! کاش بونو یولا چیخمامیش بیله یدیم !» او قورخمایان یولداشیم ، تورموزون یوخلوغون بیلندن سونرا منی نه قوجاقلاییب ، نه قوجاقلاییب؟ دئییر:«اولماسا ساخلا من دوشوم !»بیلدیم وضعیتی خارابدیر ، دئدیم:«هه؟قورخورسااااااااااان؟»دئدی:«گئت اوسته!»
_هه؟ اوره یین قیریلیییییییب؟
_گئت اوسته!
_هه؟فیشارین ائنیییییییب؟
_گئت اوسته!
_هه؟شالوارینا اوخویوبساااااان؟
_یئنه ده گئت اوسته!
دئدیم:«یولداش! سن اؤله سن ! شالوارینا اوخوماق ائله بیر زاد دئییل ، شالوارا متولد ده اولسان بو موتورون تورموزو یوخدور! اؤله سن ده _ قالاسان دا ، هر نه واخت موتورومون عشقی چکسه اوندا اؤزو دایاناجاق ! داها منیم الیمدن بیر ایش گلمیر ! یولون اوزو یوخاریسین قالخانمیردیق هااااااااا ، اوندا گولوردون؛ایندی او گولمه یین بو آغلاماغی دا وار!»آخیردا ساغ _ سالامات محله میزه چاتدیق.یولداشیمین صیفتینه سانکی اؤلو توزو سپمیشدیلر! دیشی دیشینه ده ییردی.دیلی توتار _ توتماز دئدی :«آغا! سن بتر آدامسان ، داها سنین موتورونا مینمک “توبه”!»


text:
چرا قدر افراد گرانسنگ خود در دوران حیات را نمی دانیم .امیدوارم مسولان ارشاداسلامی وصداوسیما برنامه ریزی لازم جهت تجلیل از این شاعر بعمل اورند
استاندار اردبیل در دیدار از عاصم اردبیلی.
استاندار اردبیل از پرویز عاصم به عنوان شاعری توانا و دلسوز یاد کرد و از درگاه حضرت حق برای این شاعر توانای اردبیلی سلامتی کامل مسئلت کرد
امام جمعه اردبیل در دیدار شاعر نام آشنای اردبیل پرویز عاصم اظهار داشت: عشق و ارادت مثال زدنی مردم ما به ساحت سید شهیدان و سرور آزادگان جهان، سرمایهای جاودانی و پر افتخار برای مردم و جامعه ماست.وی از مقام والای این شاعر تجلیل نمود
آغلامازدیم زامان آغلاتدی منی
دوز یولوندان آزان آغلاتدی منی
گوردوم حسرتدی همالر سوموگه
ایشله ییر شاخدا سوموکدن ایلیگه
دوزوموزده اییلیر ایری لیگه
قالدی قانماز قانان آغلاتدی منی
آغلامازدیم زامان آغلاتدی منی
تک صبیر گلدی دئدیم ایش دوزه لر
قار گئدر، بوز ارییر یازدا گلر
نه بیلیم یازدا بوران باغری ده لر
یوخاچیخمیش گومان آغلاتدی منی
آغلامازدیم زامان آغلاتدی منی
دئدیلر بیر گون اولار ساز حالیمیز
قیتدیق اولسا واریمیز یاغ بالیمیز
ایندی کی اون تک اولوب ساققالیمیز
بو یالان سوز یامان آغلاتدی منی
آغلامازدیم زامان آغلاتدی منی
ظن ائدیردیم آغیر اولسا یارالار
یارالار آغریسین آنجاق یار آلار
نه بیلیدیم اوره گی یار یارالار
بیلمه مز لیکدی، قان آغلاتدی منی
آغلامازدیم زامان آغلاتدی منی
اره لر توشدو که جنگل جانینا
تولکی لر تور توخودو اصلانینا
طرلانی اووچی باتیر جاق قانینا
اوخدان آرتیق کامان آغلاتدی منی
آغلامازدیم زامان آغلاتدی منی
اری مز قالدی بیینده بوزوموز
گویده سایریشمادی بخت اولدوزوموز
نه قویون قالدی نه املیک قوزوموز
قوردا بنذر چوبان آغلاتدی منی
آغلامازدیم زامان آغلاتدی منی
من دئدیم باغلاسا یادلار قولومو
دایاقیم وار قورییا ساغ سولومو
قوپدی بیر چن که ایتیردیم یولومو
داغا باخدیم دومان آغلاتدی منی
آغلامازدیم زامان آغلاتدی منی
وای بیزه اولدی پوزولماز یازیمیز
مضراب اود توتدی قیریلدی سازیمیز
قالدی قیشلانمادا عاصم یازیمیز
یازی گول سوز یازان آغلاتدی منی
آغلامازدیم زامان آغلاتدی منی
استاد عاصم اردبیلی
سروده ای که عاصم را به اوج رساند
(سوری)
دیگر هیچ مردی به هوایت سر به بیابان نمیگذارد. ساده شده ای لیلی جان؟!
فلکین قانلی الیندن بیر آتیلمیش یئره اندی،
بیر فلاکت آنانین جان شیره سیندن سودون امدی،
بوللو نیسگیل شله سین چیگنینه آلدی
تای توشوندان دالی قالدی،
ساری گول مثلی سارالدی
گونو تک باغری قارالدی
خان چوبانسیز سئله تاپشیرسین اؤزون،
یوردوموزا بیر سارا گلدی
بیر وفاسیز یار الیندن یارا گلمز سانا گلدی
بیر یازیق قیز، جان الیندن جانا گلمز جانا گلدی
کئچه جکده الموت دامنه سیندن بورایا درمانا گلدی
بیرآدامسیز سوری آدلی، الی باغلی، دیلی باغلی!
سوری کیم دیر؟
سوری بیر گول دی جهنمده بیتیبدیر
سوری بیر دامجی دی، گؤزدن آخاراق اوزده ایتیبدیر
سوری یول- یولچوسودور، ایری ده یوخ، دوزده ایتیبدیر
سوری، بیر مرثیه دیر اوخشایاراق سؤزده ایتیبدیر
او کؤنول لرده کی ایتمیش دی ازلدن، اودو گؤزدن ده ایتیبدیر
سوری بیر گؤزلری باغلی، اؤزو داغلی سؤزو داغلی،
اولوب هاردان هارا باغلی!
بوشلاییب دوغما دیارین، اوموب البته یاریندان
ال اوزوب هر نه واریندان
قورخماییب، شهریمیزین قیشدا آمانسیز بورانیندان، نه قاریندان
گزیر آواره تاپا، یاندیریجی دردینه چاره، تاپابیلمیر
چوخ سئویر عشقی باشیندان آتا، آمما آتا بیلمیر
اووا باخ آووچی دالینجا قاچیر، آمما چاتا بیلمیر
ایش دؤنوب، لیلی توشوب چؤللره مجنون سوراغیندا
شیرین الده تئشه، داغ پارچالاییر فرهاد اوتورموش اوتاغیندا
تشنه لب قو نئچه گؤر جان وئری دریا قیراغیندا
گؤزده حسرت یئرینی خوشله ییب ابهام دوداغیندا
وارلیغین سون اثری آز قالیر ایتسین یاناغیندا
سانکی بیر کوزدی بورونموش کوله وارلیق اوجاغیندا
کوزه ریر پیلته کیمین، یاغ توکه نیب دیر چراغیندا
بوی آتیر رنج باغیندا؛ قوجالیر گنج چاغیندا،
بیر آدامسیز، سوری آدلی، الی باغلی، دیلی باغلی!
سوری جان!
اومما فلکدن، فلکین یوخدو وفاسی،
نه قدر یوخدو وفاسی، او قدر چوخدو جفاسی،
کوهنه رقاصه کیمین، هر کسه بیر جوردی اداسی،
او آیاقدان دوشه نی، ایستیر آیاقدان سالان اولسون
او تالانمیش لاری ایستیر گونو- گوندن تالان اولسون
او آتیلمیشلاری ایستیر هامیدان چوخ آتان اولسون
او ساتیلمیشلاری ایستیر قول ائدرکن ساتان اولسون
نئیله مک قورقو بوجوردور
فلکین نظمی ازلدن اولوب اضدادینه باغلی
قاراسیز آغلار اولانماز،
دره سیز داغلار اولانماز
اولو سوز ساغلار اولانماز
گره ک هر بیر گؤزه له بیر دانا چیرکین ده یارانسین،
بیری انسین یئره گوکدن، بیری عرشه اوجالانسین
بیری چالسین ال آیاق غم دنیزینده،
بیری ساحیلده سئوینج ایله دایانسین
بیری ذلت پالازین باشه چکیب یاتسادا آنجاق،
بیری نین بختی اویانسین
بیری قویلانسادا نعمت لره یئرسیز،
بیری ده قانه بویانسین
آی آدامسیز سوری آدلی، ساچلاریندان دارا باغلی!
نئیله مک ایش بئله گلمیش. چور گلنده گوله گلمیش
فلکین ایری کمانینده اولان اوخ آتیلاندا دوزه دگمیش،
دیلسیزین باغرینی ده لمیش
ایری قالمیش، دوزو اگمیش
اونو خوشلار بو فلک،
ائل ساراسین سئللر آپارسین،
بولبول حسرت چکه رک گول ثمرین یئللر آپارسین
قیسی چوللرده قویوب
لیلی نی محمللر آپارسین،
خسرووی شیرین ایلن ال اله وئرسین، کئفه دولسون،
سوری لار سولسادا سولسون،
بیری باش یولسادا یولسون،
سیقسا بیر اولدوز اگر اولماسا اولدوزلار ایچینده،
بو سماء ظلمته باتماز
داش آتان، کول باشی قویموش،
داشینی اؤزگه یه آتماز
سن یئتیش سون هدفه،
اوندا فلک مقصده چاتماز،
داها افسانه یاراتماز
سوری، ای باشی بلالی، زامانین قانلی غزالی
سوری بیر قوش دی خزان آیری سالیبدیر یوواسیندان،
ال اوزوبدور آتاسیندان،
جوجه دیر حیف اولا سود گؤرمه ییب اصلا آناسیندان
او زلیخا کیمی یوسف ایی ین آلمیر لباسیندان
بونا قانع دی تنفس ائله ییر یار هاواسیندا
درد وئرن درده سالیب آمما خبر یوخ داواسیندان
آغلاییب سیتقایاراق بهره آپارمیر دوعاسیندان
او بیر آئینه دی رسسام چکیب اوستونه زنگار،
اوندا یوخ قدرت گفتار،
اوزو چیرکین، دیلی بیمار،
گنج وقتینده دل آزار،
گؤره سن کیم دی خطاکار،
دوزموشوم اول قدر هجرانه دوزومدن کوسموشم
اوزموشم امید وصلتدن اوزومدن کوسموشم
اویموشام ایللر بو ظاهربین گوزون فتواسینه
اَیری لر دوز گورموشم، از بس گوزومدن کوسموشم
گورموشم چون مصلحت چنگنده طبعیم رام اولور
ائلدن الهام آلدیغیم شیرین سوزومدن کوسموشم
تکجه عاصم سونمه ییر سینه مده عشقین آتشی
سانما بئش گونلوگ سمندر تک کوزومدن کوسموشم
عاصم اردبیلی


text:
...
بو آرا ،
اوخودوغوم کیتاب اوغلوم اولوب یالنیز
"آیدین"ین کیتابینی آلا بیلمه میشم هله
"فیضولی"نین گونده ردییی کرکوک ماهنی لارینا
ده ده م قورقودون توز قونموش داستانلارینا
دالا بیلمه میشم هله
هانی سولغون چیچکلریمی "پاییز دوشونجه لری"نه تاپشیردیغیم؟؟!!!
یالان دئمه میش میش نوصرت!
دئیه سن تزه دن قاییدیر بو قیش!
صمدین قارا بالیغی سوفره مه گلمه دی بو بایرام
ساحیرین سورگون کوچه لریندن گئچه بیلمه میشم بو آرا
بوزا دونموش خاطیره لر له بیرگه ، ایستی بیر چای ایچه بیلمه میشم بو آرا
بوغلانیب ، بوغلانیب سوزگجلردن گئچیر یئمه ییمه تاپشیردیغیم ایکی سطیر شئعیر
سردیییم پالتارلاردان داملاییرآذربایجان ناغیللاری
اوغلومون موشببه کیتابلاریندان آلما دریرم هر گوندوز
اوغلومون ایکی یاشینا دولورام هر گئجه !
آنالاریمدان دئییل ، بابالاریمین دوشوندن آییریرلار هر آنیمدا منی
داها یوخ ماجالیم!
واحیدین قوجاغیندا اویویورکن
"کومورو گوزلر " ه آجالیم!
داشقینین "بیچاق وسومویودور" بوراسی
خلیل ریضانین زیندانینا دونمه ییم گلیر بو داریسقال دونیادان
بو آرادان اودامداکی شاعیرلییه دونمه ییم گلیر
اوتوله یم واقیفین کوینه یینی
اوخولا گئده جک سحر- سحر...


text:
تورک ائللرینده نوروز بایرامی
محمد رضا خیری فام
اسکی چاغلاردان یئرین نفس آلیب دوغانین (طبیعت ین) اویاندیغی گون، یعنی گئجه ایله گوندوز برابر اولدوغو، یازین بیرینجی گونو، تورک ائللرینده بایرام و شنلیک گونلریندن اولوب. دوغالدیر کی، یاشاملاری بوتونلوکله دوغایا باغلی اولان اولو ننه- بابالاریمیزا یازین گلمه سی، دوغانین چیچک لنمه سی و یئرین ایسینمه سی بؤیوک بیر تهلوکه دن قورتولماق و یئنی بیر یاشامین باشلانیشی آنلامیندا ایمیش. بئله لیکله اونلارین شنلیک و سئوینجلری و او گونلری بؤیوک بیر بایرام کیمی دیرلندیرمه لری چوخ دوغال ایمیش....


text:
گوگلین گلیشدیریچیلر کونفراسیندا،کروم ۲۷تارایجیسینا(Browser) ،سسلی آختاریشین اکلهنمهیین خبری یایینلاندی؛ایندی کروم ۲۷ین عرضهسی ایله، رسمی اولاراق سسلی آختاریش ،گوگلین سرویسنه اکلهنیب. گوگلین آنا آختاریش صفحهسینده،میکروفون آیکونون کیلیک ائتمکله آشاغی داکی صفحه ایله قارشیلاناجاقسینیز! بو سسلی آختاریشدا، انگیلیزجه آرامانیز گرکیر! سؤزجوک ، تومجه ویا سورولارینیزی انگیلیزجه دیلینده آرایا بیلرسینیز.بو یئنی سیستئمده ، جاوابلاما بؤلومو، سورغو بؤلومونه تای سسلی دیر! دوامی نی اوخو »
ائتیکت آرشیوی: گوگل
کروم ۲۷ بئتا، یوزده ۵ داها سرعتلی!
کروم-ون ایندیدن ائندیرمهیه تقدیم ائدیلهن بیر سونراکی سورومونون بئتاسی، باخین بیزلره نلر تقدیم ائدیر! گوگل طرفیندن ائندیرمهیه تقدیم ائدیلهن کروم ۲۷ین بئتا سوروموی، داها چوخ Html 5 فونکسییاسینین یانیندا داها سرعتلی صحیفه یوکلهمه پئرفورمانسی واد ائدیر. کرومیومه گؤره کروم ۲۷ بئتا، سکانئرین قایناق پلانلاییجیسی ایچریسینده ائدیلهن دییشیکلیکلر سایهسینده آرتیق یوزده ۵ داها سرعتلی. گوگل پروقرام موههندیسی کینوکو یاسیدا، رسمی کرومیوم ... دوامی نی اوخو »